Crkveni odbor Crngorske pravoslavne crkve Vankuver, u Kanadi, prikupio je od januara do kraja aprila skromnu novčanu pomoć, koju će Crnogrska pravoslavna crkva dodijeliti i uručiti uskoro porodicama u Crnoj Gori, za koje procijeni da im je najpotrebnija. Prikupljeno je 1534 kanadskih dolara.\nПостављено: 15. 05. 2011.\nAMFILOHIJE IZNAD ZAKONA\nStavom da se srpska mitropolija izbriše iz registra vjerskih zajednica Srbije I da nema razloga da se registruje u Crnoj Gori ni bilo đe Mitropolit Amfilohije još jednom potvrđuje da ne priznaje ni Crnu Goru ni Srbiju ni države ni institucije pravne države, ni poziciju crkve u državi.\nПостављено: 09. 05. 2011.\nStevo Vučinić: SPC neće odustati od obnove crkve Aleksandra Nevskog\nRušenje nelegalno sagrađenog vjerskog objekta na Svetom Stefanu pobjeda je crnogorske državne ideje, smatra Stevo Vučinić, potpredsjednik Mitropolitskog savjeta Crngorske pravoslavne crkve, izražavajući, međutim, bojazan da će Srpska pravoslavna crkva, ipak, uspjeti u namjeri da obnovi crkvu Aleksandra Nevskog. Mještani Paštrovića najavili su da neće odustati od obnove Crkve Aleksandra Nevskog.\nПостављено: 30. 04. 2011.\nProtiv obnove Crkve Aleksandra Nevskog\nObnova crkve Svetog Aleksandra Nevskog, za Crnogorsku pravoslavnu crkvu nije prihvatljivo rješenje, a rušenje sagrađenog dijela značilo bi poštovanje zakona, ocijenio je za CdM mitropolit CPC Mihailo. Mitropolit ističe da bi CPC podržala obnovu stare crkve na Svetom Stefanu, koja je bila posvećena Svetoj Bogorodici, a koja bi potom bila u vlasništvu države.\nПостављено: 24. 04. 2011.\nSlavimo Hristovo vaskrsenje\nMitropolit Crnogorske pravoslavne crkve Mihailo služio je Vaskršnju liturgiju na Cetinju, pozvao na slavljenje vječne istine Hristovog vaskresenja i poručio Crnogorcima da sa svima žive u miru i ljubavi. On je tom prilikom rekao da izgradnja crkve na Svetom Stefanu devastacija, kao što je to slučaj postavljanja limene crkve na Rumiji.


POKRET ZA SLOBODU - Ministarstvo odbrane radi na pribavljanju dokumenata o NATO konferenciji na zahtev Pokreta za slobodu\nMinistarstvo odbrane radi na pribavljanju dokumenata o NATO konferenciji na zahtev Pokreta za slobodu\nMinistarstvo odbrane poslalo je dopis Pokretu za slobodu u kojem saopštava da je preduzelo radnje radi pribavljanja informacija i dokumenata koje je Pokret tražio 20. maja 2011. na Protestu protiv održavanja NATO konferencije u Beogradu 13-15. juna. Ministarstvo obaveštava Pokret da ''iz opravdanih razloga'' odlaže postupanje po podnetom zahtevu i sebi određuje naknadni rok od 20 dana od dana prijema Zahteva za pristup informacijama od javnog značaja (Prema Zakonu o dostupnosti informacija od javnog značaja taj rok iznosi 15 dana).\n(Snimak sa protesta ispred Ministarstva odbrane)\nPokret je od Ministarstva odbrane tražio sledeće informacije i dokumenta:\n- Na osnovu kojih akata je Ministarstvo odbrane pristupilo organizovanju konferencije vojnog saveza NATO u Beogradu, koja je najavljena za 13-15 jun?\n- Kopije svih rešenja, odluka i drugih akata Ministarstva odbrane na osnovu kojih se organizuje konferencije vojnog saveza NATO u Beogradu, uključujući i pripadajuća mišljenja i saglasnosti drugih nadležnih institucija.\n- Da li je Ministarstvo odbrane od nadležnog odbora Narodne skupštine zatražilo mišljenje, ili saglasnost na organizovanje konferencije vojnog saveza NATO u Beogradu, imajući u vidu stav narodne skupštine o vojnoj neutralnosti Republike Srbije?\n- Koliko će novca iz Budžeta Republike biti izdvojeno za organizovanje konferencije vojnog saveza NATO u Beogradu, sa specifikacijom troškova?\n- Da li će osim sredstava Budžeta Republike Srbije ova konferencija biti finansirana i iz nekih drugih izvora, i ukoliko hoće, molimo Vas da nam dostavite informaciju iz kojih izvora, koliki je ukupan iznos tih sredstava, i specifikaciju troškova.\nPokret za slobodu će isti zahtev u ponedeljak, 6. juna, dostaviti i Narodnoj skupštini Republike Srbije.\n(Dopis Ministarstva odbrane Pokretu za slobodu)


Budimir Balaban, bivši predsjednik banjalučke Skupštine i visoki funkcioner DNS-a, a danas opozicionar u Klubu odbornika „Sloboda“, pregovara sa vrhom SDS-a o mogućem prelasku u redove najveće opozicione stranke, saznaje portal SrpskaCafe.\nIako su konačan dogovor i pružanje ruke između Balabana i SDS-a još uvijek daleko, ovom portalu je iz više izvora potvrđeno da se razgovori na pomenutoj relaciji uveliko vode.\n– Balaban pregovara sa pojedincima iz vrha stranke, ne sa predsjednikom SDS-a Vukotom Govedaricom, ali sa drugim značajnim stranačkim funkcionerima. Voljan je u SDS prevući i ostatak Kluba „Sloboda“, koji pored njega čine i odbornici Nenad Šibarević, Stojan Vukajlović i Milenko Jaćimović, te druge DNS-ovce koji mu nisu okrenuli leđa nakon što je napustio ovu stranku – navodi izvor istog portala.\n– Međutim, preskakanje i nepitanje Gradskog odbora šta misli o ovom mogućem scenariju mogao bi banjalučki odbor ponovo uvesti u vrlo turbulentan period, što je godinama bila karakteristika SDS-a u gradu na Vrbasu. U Gradskom odboru, za razliku od vrha, slabo ko je oduševljen takvim raspletom. Uvjereni su da bi to bio korak unazad za SDS u Banjaluci. Tu bi samo Balaban profitirao, jer bi iza sebe dobio drugu stranku u Srpskoj – zaključuje isti sagovornik.\nPredsjednik GO SDS Banjaluka Mladen Kajkut osvrnuo se i na Balabanov Klub „Sloboda“ i moguću saradnju sa SDS-om.\n– Koliko se sjećam, u nekom ranijem periodu dvojica od njih su već bili članovi SDS-a. U politici se nikad ne kaže ne, ali u ovom momentu bi to samo poljuljalo našu dobru i uspješnu konsolidaciju i vraćanje na stare pozicije SDS-a tamo gdje treba, a to je pobjeda i stabilan GO. Konačnu odluku će donijeti GO, odnosno baza ili mjesni odbori – rekao je Kajkut u ranijem intervjuu za Srpskacafe.


Trijumfalan nastup Brajana Ferija\n► Trijumfalan nastup Brajana Ferija\nBritanski kantautor Brajan Feri nastupio je u utorak uveče u Beogradskoj areni, i mada pevački nije bio u formi, priredio je koncert koji je u muzičkom, sviračkom, aranžmanskom i scenskom smislu bio potpuni trijumf.\nOvo je treći Ferijev nastup u Beogradu za poslednjih pet godina, i u odnosu na prethodne bilo je vidljivo da su mu zdravstveni problemi i životna dob (66 za nekoliko dana) oduzeli energiju kojom je ranije zračio na sceni: uglavnom je stajao ili je sedeo svirajući klavijature, a na polovini koncerta napravio je 20-minutnu pauzu.\nTakođe, bilo je očigledno da ga je vokal izdao: nije bio u stanju da izvuče visoke deonice niti da pusti glas, pa su ga pokrivali ženski vokali; ali to ništa nije naškodilo koncertu, jer su ženski vokali zaštitni znak Ferijevih albuma, i pesme su stoga delovale kao da su malo prearanžirane i osvežene.\nNajneobičniji rezultati postignuti su sa pesmama sa početka Ferijeve muzičke karijere, poput kompozicije grupe "Roksi mjuzik" "If There Is Something" (1972) koja je zvučala kao da dolazi sa nekog od Ferijevih solo albuma poput "Boys And Girls" (1985) i "Bete Noire" (1987).\nMuzički deo je bio konstantno na najvišem nivou, budući da je slavni pevač nastupio sa raskošnim bendom sviračkih "ajkula" - uglavnom proverenih saradnika kao što je gitarista Kris Spalding - što je uz podršku jednog od najboljih ozvučenja koje se u Areni ikad moglo čuti doprinelo da publika stalno bude na nogama.\nAtmosfera je bila uzavrela već sa prvim taktovima "I Put A Spell On You" s kojom je koncert počeo, a sa sledećom pesmom "Slave To Love" oko 6.000 ljudi u Areni je igralo i pevalo.\nFeri je na koncertu predstavio novi album "Olympia" (2010), sa kojeg je odsvirao tri kompozicije, a ostatak repertoara činile su pesme iz njegovog solo repertoara i diskografije grupe "Roksi mjuzik" s kojom se proslavio i ključno uticao na pank, novi talas i novi romantizam.\nMada je odsvirao brojne, dobro poznate pesme kao što su "Love Is The Drug", "Let's Stick Together", "Avalon", "Oh Yeah", "Don't Stop The Dance", "Smoke Gets In Your Eyes" i "Slave To Love", najsnažniji utisak ostavila su izvođenja manje poznatih kompozicija iz vremena grupe "Roksi mjuzik", koja su na koncertima stekla kultni status.\nVrhunac koncerta tako su bile "My Only Love" i obrada klasične kompozicije Nila Janga "Like A Hurricane", sa prštećim\ndeonicama na gitari i saksofonu, nakon kojih je publika dugo i ekstatično aplaudirala - kao da se radi o najvećim hitovima.\nSvirka je počela u 20.20 a završila se 110 minuta kasnije izvođenjem slavne obrade Džona Lenona (John Lennon) "Jealous Guy" (1981) - koju se Feri koliko toliko potrudio da izgura bez pomoći ženskih vokala - i kompozicije "Hold On".


IVANIĆ-EBRD: VEĆA PODRŠKA PRIVATNOM BIZNISU KAKO BI SE SMANJILA NEZAPOSLENOST\nPredsjedavajući Predsjedništva BiH Mladen Ivanić razgovarao je u Banjoj Luci s delegacijom Odbora direktora Evropske banke za obnovu i razvoj (EBRD) o političkim i ekonomskim prilikama u BiH i regiji, procesu približavanja Evropskoj uniji i ispunjavanju obaveza iz Reformske agende.\nDelegacija Odbora direktora EBRD-a boravi u višednevnoj posjeti Bosni i Hercegovini.\nIvanić je, kako je saopšteno iz Predsjedništva BiH, naglasio da se tenzije u regiji nepovolјno odražavaju na stanje u državi i izrazio uvjerenje da će u najskorije vrijeme doći do njihovog smirivanja.\nSagovornici su se saglasili da bi, zbog visoke nezaposlenosti, od presudnog značaja bila veća podrška u oblasti privatnog preduzetništva, što bi na najbolјi način doprinijelo bolјoj ekonomskoj perspektivi.\nPredsjedavajući Ivanić podržao je nastavak aktivnosti EBRD-a na razvoju infrastrukture u BiH, posebno koridora 5C, kao i na razvoju lokalnih zajednica.\nČlanovi delegacije informisali su Ivanića o planovima za konkretne aktivnosti EBRD-a u BiH u predstojećem periodu, navodi se u saopštenju.


Ubice mog oca - Sezona 2 / Epizoda 1 - Sinopsis & Promo (18.12.2017.)\nUbice mog oca – Sezona 2 / Epizoda 1 – Sinopsis & Promo (18.12.2017.)\nPogledajte najavu i pročitajte šta vas očekuje u prvoj epizodi druge sezone domaće serije Ubice mog oca čiju premijeru možete da pogledate večeras u 20h na novom kanalu TOP.\nSerija Ubice moga oca, zabeležila je višemilionsku gledanost tokom prve sezone emitovanja, i postala jedna od glavnih tema u svakodnevnoj komunikaciji. Publika je sa nestrpljenjem isčekivala nove obrte, pokušavajući da razotkrije motive i potencijalne počinioce zločina, stavljajući se u ulogu glavnog protagoniste i njegovih bliskih saradnika.\nUbice Mog Oca – Sezona 2 – 18. decembar u 20h\nOdlična glumačka ekipa, učinila je da ova serija bude najgledaniji program u novijoj istoriji. Mladi policijski inspektor suočen je sa najtežim i najzamršenijim slučajem u svojoj karijeri. Rastrzan emocijama između dve žene, i pritisnut ozbiljnošću zadatka koji je pred njim, uplešće se u igru mačke i miša, u kojoj rizikuje sve, pa i sopstveni život.\nU prvoj epizodi druge sezone gledaćemo: Nakon pucnjave u kafiću ima nekoliko mrtvih, a Jelenina sudbina je neizvesna. Aleksandar je zbog toga potpuno van sebe, Mirko pokušava da bude racionalan i obavi uviđaj. Iako je rastrojen, Aleksandar shvata da je možda i on bio meta pucnjave što istragu vodi na sasvim drugi kolosek. A načelnika Marjanovića i dalje nigde nema.\nSenke nad Balkanom – Epizoda 9 – Sinopsis & Promo (17.12.2017.)\nIstine i laži – Epizoda 48 – Sinopsis (18.12.2017.)


OVO JE ISTORIJSKI DAN ZA SRBOBRAN!: Srbobran.net web portal\nPotpisivanje je bilo u prostorijama Uprave za kapitalna ulaganja AP Vojvodina 19.06.2019. Prema ugovoru, u dvogodišnjem procesu biće izgrađen prečistač otpadnih voda za opštinu Srbobran. Ovih dana biće raspisana javna nabavka pa zatim i postupak izbora izvođača radove, tako da bi realizacija projekta trebala da počne u septembru. Prečistač otpadnih voda je osnovni preduslov za izgradnju kanalizacionog sistema u Srbobranu, Turiji i Nadalju.\n- Ovo je istorijski dan za opštinu Srbobran jer dolazimo u priliku da pokrenemo izgradnju kompletnog sistema kanalizacije. Sredstva su obezbeđena u budžetu AP Vojvodine, a preko Uprave za kapitalna ulaganja će biti usmerena u izgradnju prečistača u Srbobranu. Hvala Pokrajinskoj vladi i Upravi za kapitalna ulaganja što su prepoznali naš problem otpadnih voda, koji sada počinjemo trajno da rešavamo. Odobrena suma pokriva kompletnu izgradnju, rekao je Radivoj Paroški, predsednik opštine Srbobran, nakon potpisivanja ugovora i dodao:\n- Pre par godina opština Srbobran bila je pred odlukom da krene u izgradnju prečistača kroz kreditno zaduženje kod strane banke, i to samo za prvu fazu. Kroz saradnju sa Pokrajinskom vladom i Upravom za kapitalna ulaganja obezbedili smo da ne opterećujemo naš budžet i nema zaduživanja građana. Dobili smo oko 2,7 miliona evra i to nas čini veoma srećnim, rekao je Paroški.\nNedeljko Kovačević, direktor Uprave za kapitalna ulaganja, istakao je da su ugovori o izgradnji prečistača otpadnih voda, uz Srbobran, potpisani i sa opštinama Mali Iđoš i Bačka Topola,a sva tri ugovora su vredna blizu 1,2 milijardi dinara.\n- U ove tri opštine, osim prečistača, moramo raditi i na kanalizacionoj mreži, kako bi ti prečistači u budućnosti imali efekat i doprineli zaštiti životne sredine, rekao je Kovačević.


Otvoreni trening Professional Presentation Live (PPL) - 30. maj - Atria Group\nOtvoreni trening Professional Presentation Live (PPL) – 30. maj\nOtvoreni trening Professional Presentation Live (PPL) održaće se 30. maja u prostorijama Atria Group. Ovaj program je namenjen razvoju i usavršavanju vrhunskih prezentacijskih veština na jedinstven način i uz pomoć savremene tehnologije. Program Professional Presentation Live (PPL) je novi trend u svetu i razvijen je na osnovu iskustva koje obuhvata na hiljade izvedenih i odslušanih prezentacija od strane vrhunskih stručnjaka, a sve to stavljeno je u virtualnu stvarnost.\nNa osnovu primera izvučenih isključivo iz realnog života, a koji su upotrebljeni prilikom pravljenja scenarija za PPL, učesniku se omogućuje da kroz živo i realistično okruženje radi na unapređenju svojih prezentacijskih veština, bez ikakvog stvarnog rizika. Dodatna prednost ovog programa je ta što se uz pomoć biofeedback sistema prati nivo stresa tokom prezentacije i na taj način se pravi osnova za edukaciju učesnika o tome kako da spreče i kako da upravljaju stresnim situacijama koje se često javljaju u različitim etapama prezentacije.\nPrvi deo treninga je koncipiran tako da sadrži puno praktičnih vežbi i demonstracija tako da učesnici imaju priliku da sve predstavljene modele isprobaju odmah, na samom treningu.\nTokom drugog dela treninga učesnik će zajedno sa individualnim konsultantom raditi na unapređenju svojih prezentacijiskih veština kroz simulator virtualne stvarnosti gde će prezentovati svoj sadržaj i odgovarati na pitanja virtualne publike i na taj način će pronaći svoje slabosti u određenim oblastima, nivo stresa i nesigurnosti. Individualni konsultant će na samom treningu raditi zajedno sa učesnikom na smanjenje nivoa stresa, nesigurnosti i na unapređenju onih oblasti u kojima je potreban razvoj.\nNa kraju treninga, trener ocenjuje razvoj učesnika, a učesnik dobija DVD kopiju svog snimljenog materijala, evaluaciju, kao i predloge za follow-up aktivnosti.\n● „Pet kardinalnih grehova“ u prezentacijama i kako da ih izbegnete


Februarski broj Auto magazina | Auto magazin\nPočetna strana » Info » Februarski broj Auto magazina\nUoči Salona automobila u Beogradu, koji se održava krajem marta, domaći prodavci automobila već se utrkuju sa ponudama koje mame kupce. Takva tri modela – “škodu oktaviju”, “opel korsu” i “kiju rio”, testirali su novinari Auto magazina, pa utiske, ali i povoljnosti koje su kupcima ponuđene već sada, možete čitati u februarskom broju AM.\nNaravno, još jedan zanimljiv, vrući novitet bio je na našem testu: to je Folksvagenov prodajni hit, “pasat” sa “komfortlajn” paketom opreme i dvolitarskim TDI motorom.\nOsim zanimljivih testova sa domaće scene, naši novinari su proveli nekoliko dana u Barseloni, na svetskoj promociji sve zanimljivije “mazde 2”. U opširnom testu pročitajte šta donosi podmlađeni japanski mali auto, koji uskoro stiže i na naše tržište.\nKonačno, za prave ljubitelje automobilske istorije, prava poslastica: pod naslovom “Gde ima dima, ima i vatre!” čitajte tekst o, pogađate, istočnonemačkom “vartburgu”, jednom od najgorih automobila svih vremena, koji je svoju nekadašnju lošu reputaciju sada pretvorio u zanimljivu i nezaobilaznu biografiju.\nI na kraju, mada ne i najmanje važno, u istraživanju urađenim u saradnji sa sajtom Polovni automobili, upoznajemo vas sa najvažnijim stvarima koje morate znati ukoliko kupujete automobil na lizing ili kredit: šta sve morate obezbediti od papira, kakve su razlike između tipova lizinga, i šta morati znati ukoliko finansijski ulazite u proces kupovine vozila. Imajući u vidu predstojeći sajam automobila i motocikala u Beogradu, za mnoge od potencijalnih kupaca ovo su zlata vredne informacije.\nNovi, februarski broj Auto magazina je na kioscima širom Srbije i regiona, po ceni od samo 99 dinara.\nAuto magazinmagazinauto.comnovi broj


Blic: Koštunica rekao da se Mladića "ne dira" - Index.hr\nBlic: Koštunica rekao da se Mladića "ne dira"\nNAKON što je u beogradskim medijima prošlih dana objavljeno da je vojska do 2002. godine čuvala haškog optuženika Ratka Mladiću u njegovoj kući u Beogradu, beogradski "Blic" u subotu prenosi riječi bivšeg načelnika srbijanske Službe državne sigurnosti Gorana Petrovića koji tvrdi da je tadašnji predsjednik SRJ Vojislav Koštunica rekao da se "Mladića ne dira".\n"Znali smo lokaciju, pratili Mladićevo kretanje i njegove razgovore.. detaljnu informaciju o tome predao sam ministru unutarnjih poslova Dušanu Mihajloviću i premijeru Zoranu Đinđiću", izjavio je Petrović.\nNakon toga, Đinđić je otišao kod Koštunice i obavijestio ga, na što mu je tadašnji predsjednik SRJ odgovorio u stilu " ne diraj to, ne miješaj se", rekao Petrović za Blic. "I tada je Koštunica pred međunarodnom zajednicom govorio kako ne zna gde je Mladić, iako je to znao", dodao je.\nBlic u istom tekstu prenosi i izjavu glasnogovornice haške tužiteljice Florance Hartmann koja je za taj list izjavila: "Znamo da su nas lagali i znamo da nas lažu i sada. Ratko Mladić se i dalje skriva u Srbiji, kao i Goran Hadžić. Radovan Karadžić se kreće na području uz granicu Srbije i BiH, a i Ante Gotovina je kod Zagreba".\nKada smo prije i poslije 2002. godine govorili da se Ratko Mladić nalazi u Srbiji, smijali su nam se u lice, nastavlja Hartmann. "Kada smo im dali adresu gdje se nalazi, oni su to negirali, ali sada se potvrđuje da smo bili u pravu. I dalje tvrdimo da je Mladić u Srbiji i tražimo da ga nadležni uhite".


Jasmina Beganović 12 jul 2019\nJadovnički ultramaraton zvanično počinje danas. Start trke je sutra ispred Doma kulture u 8 časova a proglašenje pobednika u nedelju, u 10 časova.\nUčešće je potvrdilo više od 200 takmičara iz zemlje i inostranstva. Oni će ove godine tri staze, i to na jadovničkih 73 kilometara, zatim na stazi od 53 kilometara i na najkaraćoj koja je duga 22 kilometara.\nProšlogodišnji pobednik Jadovničkog ultramaratona je Nenad Živković iz Kruševca koji je stazu dugu 111 kilometara pretrčao za 12 sati 57 minuta i 31 sekundu, što je i novi rekord Jadovničkog ultramaratona.\nOrganizatori su klub ekstremnih sportova ,,Fijulj“ i udruženje gradjana ,,Jadovnik“ u saradnji sa Skyrunning asocijacijom Srbije.


Izložbom u Požegi najavljena 9. Ariljska Letnja Muzička Manifestacija\nAutor: Božo Lazović / Sreda, 11. Jul 2018 / Grupa: Najava\nMultimedijalna izložba "ARLEMM umetnički karavan", posle Beograda, Zlatibora, Užica i Čačka je danas stigla na gradski trg u Požegi, gde će biti postavljena od 30.6 do 7.7.2018.godine. Autor pokretne izložbe fotografija je Dragana Selaković, koja je svojim umećem dočarala dešavanja sa prošlogodišnjeg ARLEMM-a.\nPutujući 35 dana po Srbiji, pre početka ARLEMM-a, Umetnički karavan ima za cilj da posetiocima izložbe pruži mogućnost da se upoznaju i osete vrednosti koje ARLEMM neguje.\nOsim što okuplja vodeća imena, pre svega iz sveta klasične muzike, ARLEMM se izdvaja po značajnim prirodnim i kulturno-istorijskim lokalitetima opštine Arilje, na kojima se održavaju aktivnosti: na reci Rzav, ostrvu Uski Vir, crkvenoj porti i Crkvi Svetog Ahilija, Gradskom trgu - promovišući uz muziku i važnost tradicije i očuvanja prirode. Sa više od 70 održanih edukativnih radionica, 120 koncerata i 2600 individualnih časova nastave, ARLEMM zauzima vodeće mesto u kulturno-umetničkim događajima Srbije. Manifestacija se realizuje pod pokroviteljstvom Ministarstva kulture i informisanja, Opštine Arilje i Ministarstva trgovine, turizma i telekomunikacija, a u saradnji sa Crkvenom opštinom grada Arilja, Bibliotekom Arilje i kompanijama Ekstrem intimo i Telenor.\nU periodu 26-28. jula održaće se ARLEMM art festival – trodnevni jedinstveni događaj sa kvalitetnim muzičkim programom u umetnički i eko uređenom prirodnom ambijentu, na ostvu Uski Vir na reci Rzav. ARLEMM i ARLEMM art festival će ove godine oplemeniti nastupi velikih zvezda kao što su Bisera Veletanlić, Vasil Hadžimanov, Neverne bebe, Ju grupa, Divanhana, Divna Ljubojević, Sara Renar i mnogi drugi.\nKako bi UMETNOST bila DOSTUPNA svima, ove godine će biti omogućen prenos dešavanja sa ARLEMM-a 2018, uživo putem Telenor mreže. Svi koji požele, gde god da se nalaze, moći će da uživaju u koncertima i ostalim sadržajima ove manifestacije.


Promenjene grupe na SP u Špajherzdorfu\nBalać pobedio, Molnar treći u Banjaluci\nKuglaši ubedljivi protiv Nemaca,\nnesrećan poraz kuglašica\nENSBAH, 18. april (Info centar).- Međunarodna kuglaška federacija (FIK NBC) obavila je novi žreb za muške grupe na seniorskom ekipnom Šampionatu sveta čiji će domaćin od 13. do 22. maja biti nemački grad Špajherzdorf.\nSrbija, koja je pre dve godne na SP u Zalaegersegu osvojila bronzu, će igrati u grupi „B“ sa Poljskom, Italijom i jednim od kvalifikanata (BiH, Estonija, Crna Gora i Danska).\nU drugoj fazi, prvoplasirani iz „B“ grupe igra sa drugoplasiranim iz „D“ grupe i obrnuto. Na isti način ukrštaju se A“ i „C“ grupa. U prvom žrebu obavljenom prošle godine ne SP u Brnu Srbija je bila u grupi sa Nemačkom, Slovenijom i kvalifikantom.\nŽreb je ponovljen jer je suspendovan Kuglaški savez Makedonije zbog neizmirenih finansijskih obaveza njihovih klubova prema FIK NBC. Makedonci su bili vicešampioni sveta 2013.\nNije bilo ponaljanja žreba za kuglašice, jer su Makedonke bile među kvalifikntkinjama. Srbija će igrati u“D“ grupi sa Češkom (bronza sa prošlog SP), Slovačkom i Estonijom,\nBANjALUKA, 18. april (Info centar).- Kadetski reprezentativac Nemanja Balać osvojio je prvo mesto na međunarodnom kuglaškom turniru u Banjaluci na kome su kuglali kadeti iz BiH i Srbije, sa 604 čunja i ubedljivo trijumfovao u konkurnciji osam mladih kuglaša. Drugo mesto pripalo je Ašaru Čaklami (BiH) dok je treći bio Sebastijan Molnar (Srbija) sa 562 čunja. Četvrti se plasirao treći član kedetske selekcije Srbije Želislav Jakab sa 559 čunjeva dok je osmo mesto zauzeo četvrti član kadetske reprezentacije Željko Garafijat sa 520 čunjeva.\nKadetsku reprezentaciju Srbije, koja se priprema za Šampionat sveta u Špajerzdorfu u Nemačkoj u maju, vodio je selektor kadeta Mirko Čukvas.\nKuglaši ubedljivi protiv Nemaca, nesrećan poraz kuglašica\nENZBAH, 18. arli (Info centar).- Muška kuglaška reprezentacija Srbije ubedljivo je sa 7:1 u poenima i 3.881:3.796 u čunjeviam svaladala reprezentaciju Nemačke na kuglani u Enzbahu, čiji je istoimeni klub organizovao ovaj prijteljski susret povodom proslave 40. rođendana.\nPojedinačni rekord kuglane od 660 čunjeva prvo je oborio Igor Kovačić (667) a potom je taj rekord popravio Vilmoš Zavarko (669) i kako u šali neko reče, sada nema rekorde kuglana samo u onim zemljama u kojima – nema kuglanja! Novi ekipni rekord kuglane sada drži selekcija Srbije 3.881 čunj!\nKuglašice domaćina su savladale uz dosta sreće Srbiju sa 3.589:3.588 (5:3) i presudio je jedan čunj u ukupnom zbiru...\nPrvi blok su srpski kuglaši dobili sa 2:1 u poenima koje su doneli Kovačić (667) i Simijonović (620) dok je nesrsćno izgubio Tepša. Kovačić je prvi oborio stari rekord kuglane od 660 čunjeva.\nU drugom bloku 3:0 za Srbiju! Ostojić (637), Baranj (653) i Zavarko (668) su zaokružili sjajan utiska o izuzetnom potencijalu ove slekicje, a Zavarko je sa 669 čunjeva popravio rekor Kovačića u igri u kojoj se dosta namučio i nije bio tako siguan kao u prepodnevnoj nezvaničnoj utakmici. Kod Nemca je Fabijan Sajc sa 662 čunjeva bio najbolji igrač. Selektor Miloš Ponjavić je ovako opisao dve „sedmice“ protiv Nemaca:\n- Brojke sve govore: posle 17 sati puta i jutarnjeg „futinga“ od 5 kilometra ovi moci su dva puta sa po 7:1 poebdili Nemce na njihovom terenu i oborili preko 3.800 čunjava napravivši i „plus“ od 85 „drva“ na kraju. Nemci teško gube na svojim kuglanama pa je i iz ovog ugla, svaki komentar suvišan. Pre početka sam prognozrao ovaj rezultat kao i ko će da izgubi poen. Čekaju nas još završne pripreme gde ćemo se potruditi da ono pto nije valjalo popravimo, a toga nije bilo mnogo, kod pojedinaca po jedan slabiji set ili jedno loše „čišćenje“.\nKuglašice su povele posle prvog bloka sa 2:1 u poenima i imale su 61 čunj razlike. Odlično su odigrale Anđelkovićeva (580) u Đukićeva (595). U drugom bloku, Marija Kresović je sa 598 čunjeva ponela epitet najbolje kuglašice u redovima Srbije i donela poen, pa je na kraju bilo 3:3 u poenima kuglašica, a Nemice su pobedile zahvaljujući dva poena dobijena za ukupno više čunjeva (+1). Kresovićevoj je u poslednjem hicu trebala „ osmica“ za nerešeno 4:4, a „devetka“ za pobedu Srbije od 5:3, dobro je odigrala, ali je srušila „sedmicu“... U celini sjajno izdanje srpskih kuglašica, odavno jedna naša ženska selekcija nije prebacila 3.500 čunjeva!\n- I iz poraza se dosta nauči. Prijateljski mečevi služe da se provere snage, pobeda nije imperativ i čestitam svim devojkama na velikoj borbenosti, zalaganju i disciplini u igri – rekao je Dragan Fatović, selektor seniorske reprezentacije.- Na kraju, umešala je prste i sportska sreća, za jedna čunj se priklonila Nemicama.\nMarija Kresović (598) i Vilmoš Zavarko (669) dobili su za najbolje rezultate u svojim ekipam, a Zavarko i za rekord kuglane plakete koje su domaćini napravili od – čokolade! Plaketu koja se jede dobio je i predsednik KSS Uroš Dragojlović...\nU nezvaničnom meču odigranom pre podne, kuglaši Srbije su odigrali sjajano i pobedili sa 3.856:3.891 (1:7). Igrač dana bio je srpski reprezentativac Vilmoš Zavarko sa 686 čunjeva što je 26 čunjeva bolje od rekorda kuglane (660). Rezultati igrača: Šnajder – Igor Kovačić 0:1 (633:648, 2:2), Rajzer – Miloš Simijonović 0:1 (651:655, 2:2), Dirnberger - Čongor Baranja 0:1 (624:651, 2:2), Hofman - Goran Čaluković 1:0 (663:616, 2:2), Hel – Uroš Jagličić 0:1 (630:636, 2:2), Šondelmajer – Vilmoš Zavarko 0:1 (660:686, 1:3)..\nŽene su odgrale samo jedan blok (četiri nemačke i dve srpske kuglašice). Ksenija Milosav obrila je 563 čunja, a Jovana Stantić 537. Blistala je Kikerova kod Nemica sa 660 čunjeva što je rezultat ravan muškom rekordu kuglane.\nPrijatenjski meč otvorio je sportski direktor nemačke reprezencaije Sajc koji se zahvalio gostima iz Srbije što su prešli 1.300 kilometra da uveličaju slavlje povodom 40. rođendana kluba Enzbah na čijoj je sjajnoj kuglani sa šest staza odigran meč. Prisustvovali su i predstavnici kluba, visoki opštinski zvaničnici i predstavnici vlade pokrajine Badvinterberg, kao i predsednik Kuglaškog saveza Francuske.\n- Želimo našim divnim domaćinima iz Kuglaškog kluba Ensbah da još 40 godina uspešno traju, da se što pre plasiraju u Bundes ligu i osvoje i titulu, a reprezentacijama Nemačke i Srbije mnogo uspeha na predstojećem Šampionatu sveta – istakao je u pozdravnoj reči Uroš Dragojlović predsednik Kuglaškog saveza Srbije\nSudio je francuski internacionalni sudija Žil Dubif uz asistenciju nemačkog internacionalca Hajnca Pola.\nREZULTATI PRIJATELjSKOG MEČA – KUGLAŠI: NEMAČKA – SRBIJA 3.796:3.881 (1:79. Rezultati igrača: Rajzer – Igro Kovačić 630:667 (1,5:2,5), Veber – Miloš Simijonović 0:1 (604:620, 2:2), Šnajder – Daniel Tepša 1:0 (647:635, 2:2), Šondelmajer – Goran Ostojić 0:1 (617:637, 1:3), Hofman – Čongor Baranj 0:1 (636:653, 1:3), Sajc – Vilimoš Zavarko 0:1 (662:669, 1:3).\nKUGLAŠICE: NEMAČKA – SRBIJA 3.589:3.588 (5:3). Rezultati igračica: Šnajder - Livia Santo 1:0 (575:544, 1:3), Velker – Jasmina Anđelković 0:1 (528:580, 1:3), Imbs – Maja Đukić 0.1 (562:596, 0:4), Cimerman - Zorica Barać 1:0 (619:597, 2:2), Sajc – Hermina Lukač 1:0 (655:593, 3:1), Kastner - Marija Kresović 0:1 (570:598, 1:3).\nBEOGRAD, 16. april (Info centar).- Seniorske muške i ženske kuglaške reprezentacije Srbije gostovaće u subotu 18. aprila u Ensbahu, mestu kod Ahena u Nemačkoj na proslavi 40 godina Kuglaškog kluba Ensbah i odigraće prijateljsku utakmicu sa selekcijama Nemačke.\n- Nemci su, iako sa njima igramo u muškoj grupi na Šampionatu sveta u Špajhersdorfu u Nemačkoj od 12. do 23. maja, insistirali da im dođemo u goste i prihvatili smo poziv iako će to biti naporno potovanje, jer je ovakav meč sa vrhunskim selekcjama jaka proba naših timova i koristiće, uveren sam, selektorima – kaže Uroš Dragojlović predsednik KS Srbije ujedno i vođa delegacije u Ensbahu.- Poslednji test reprezentacija, kadetskih i seniorskih, biće u Banji Junaković 2. i 3. maja protiv selekcija svetskih prvaka, Mađara. Zahvaljujemo se Ministarstvu omladine i sporta Srbije na izuzetnoj podršci našim programima...\nSelektor seniorki Dragan Fatović odredio je osam igračica za susret sa Nemicama: Jasmina Anđelković (Džambo invest), Zorica Barać, Hermina Lukač i Livia Santo (Pionir), Marija Kresović (Kristal), Ksenija Milosav (SPC Vojvodina), Maja Đukić i Jovana Stantić (Radnički Novi Sad).\nSelektor seniora Miloš Ponjavić, odlučio se za ovu osmorku: Čongor Baranj, Igor Kovačić, Goran Ostojić i Miloš Simijonović (Beograd), Goran Čaluković i Uroš Jagličić (Metalac, Gornji Milanovac), Vilmoš Zavarko i Daniel Tepša (Sport, Podbrezova).\nNemci će, bar prema najavi iz pres materijala, izvesti na staze ove sastave – kuglaši Rajzer, Hofman, Veberm, Šnajder, Šondelmajare, F. Sajc, Dirnberger i Satler i kuglašice: S. Sajc, Cimerman, Bajzer, Kasper, Kiker, Imbs, S. Šnajder i Velker.


Crvena zvezda mts nije imala snage za veliki preokret, poraz u Laktašima - KK Crvena zvezda\nCrvena zvezda mts nije imala snage za veliki preokret, poraz u Laktašima\nKošarkaši Igokee rezultatom 75:68 pobedili su Crvenu zvezdu mts u trećem kolu ABA lige.\nMeč je odigran u dvorani u Laktašima, a najefikasniji kod crveno belih bio je Kalinić sa 16 poena, dok je Mitrović ubacio 13.\nNakon izuzetno naporne nedelje i dve teške utakmice u Beogradu i Tel Avivu, crveno beli su poraz u Republici Srpskoj doživeli praktično već u prvom poluvremenu koje su izgubili rezultatom 44:22.\nNišta nije išlo od ruke našem timu, prvu trojku su ubacili u 23.minutu, preko Kalinića praktično sve poene u prvom poluvremenu postizali su iz reketa, a šut za tri poena na kraju je bio ispod 30 posto (21/6) čime je domaćinu put ka pobedi bio znatno olakšan.\nNaš tim odigrao je drugo poluvreme mnogo agresivnije, angažovanije, ali sa i dalje vrlo skraćenom rotacijom nije imao snage za potpuni preokret.Nakon dobre treće deonice, poslednja je počela izgubljenom loptom i nesportskom ličnom Markela Starksa crveno beli su se vratili na jedinocifren zaostatak, kasnije prišli i na 51:57, ali uz objektivne probleme koje imamaju i manjak igrača, nisu imali dovoljno svežine i da prelome meč i potpuno ga okrenu u svoju korist.\nSudije: Tomislav Hordov, Josip Radojković, Krunoslav Peić\nKK Crvena zvezda mts: Layarević 3, Volters 2, Uskoković, Davidovac 2, Mitrović 13, Kainić 16, Dobrić 2, Holins 4, Simonović 3, Ivanović 10, Kuzmić 6, Popović;\nPred našom ekipom je izuzetno teška nedelja sa čak 3 važne utakmice. Gost u sredu je Žalgiris, već u četvrtak sledi put za Moskvu i meč sa CSKA koji je na programu u petak, a u nedelju od 21 sat Crvena zvezda je akter i derbija 4.kola regionalnog takmičenja protiv Cedevita Olimpije u hali “Aleksandar Nikolić”.


Zvezda bez golova sa Omonijom : Nadlanu.com\nZvezda bez golova sa Omonijom\nRevanš meč igraće se idućeg četvrtka u Nikoziji.\nCrveno-beli su pokazali sigurniju igru nego u prethodnom meču s beloruskom Naftanom kada je bilo 3:3, ali im je nedostajala završnica, dok se čini da su Kiprani u Beograd došli s ciljem da ne prime gol, pa su se veći deo meča branili.\nPrvu šansu u utakmici imali su, ipak, gosti kada je u 5. minutu Andre dos Santos sjajno primio loptu grudima posle centaršuta Nuna, ali je Srđan Mijailović uklizavanjem blokirao njegov udarac sa pet metara.\nOdličnu priliku za Zvezdu imao je Luka Milunović u 28. minutu, međutim, delovalo je kao da nije očekivao da će lopta doći do njega posle centaršuta Marka Vešovića s desne strane, pa je nespretno reagovao i bez opasnosti po gol Omonije.\nDva minuta ranije Nikola Maksimović je šutirao iz prve s oko 10 metara, ali je lopta otišla preko gola. Prethodno je Darko Lazović centrirao iz kornera.\nU 36. minutu Milunović je ponovo pokušao da savlada golmana, Džonija Leonija, ali je iz peterca šutirao glavom preko gola.\nKiprani su drugu priliku imali tek u 44. minutu, kada je posle greške u odbrani Zvezde Dimitris Hristofi došao do lopte i šutirao iskosa s oko 17 metara. Golman crveno-belih Bojan Bajković je uspešno reagovao i uhvatio loptu koja je išla po zemlji.\nU drugom poluvremenu Zvezda je nastavila da ima veći posed lopte i napada, ali ekipa trenera Roberta Prosinečkog nije uspela da ugrozi gol gostiju. Najbliži tome crveno-beli su bili u 80. minutu kada je\nšutirao Luka Milivojević posle centaršuta iz kornera. Jedan od igrača Omonije izblokirao je njegov šut, a domaći fudbaleri potom su protestovali kod sudije, tražeći penal zbog navodnog igranja rukom.\nIgrači Omonije nekoliko puta su pokušali da organizuju kontranapad, međutim, nijednom u drugom delu nisu šutirali ka golu domaćina.\nU poslednjim trenucima utakmice zbog drugog žutog kartona isključen je Zvezdin igrač sredine terena Marko Vešović. On neće moći da igra u revanšu za nedelju dana.\nAko prođu Kiprane, Beograđani će imati još jednog rivala do plasmana u grupnu fazu Lige Evropa.


Kandidati SDA Visoko su pošteni, časni i ponosni – Magazin Plus\nHome/Visoko/Kandidati SDA Visoko su pošteni, časni i ponosni\nU završnoj fazi realizacije predizbornih aktivnosti kandidati SDA Visoko posjetili su naselje Dolovi, koje se nalazi na granici s općinom Kakanj. S građanima je razgovarano o aktuelnim problemima ovog kraja, kao i o akatuelnoj političkoj situaciji.\nSvi prisutni su se složili da je SDA ozbiljna, pouzdana i odgovorna snaga, koja je u stanju da vodi državu u izazovnom vremenu koje je pred nama. Konstatovano je da kandidati SDA Visoko nisu bahati, nisu oholi, nisu kriminalci, nisu drogeraši, nisu korumpirani, nisu smutljivci, nisu spletkaroši, nisu zavidni drugima na uspjehu! Kandidati SDA Visoko su pošteni, časni i ponosni mladi ljudi, koji dolaze iz naroda i predstavljaju narod!\nIsti dan u prostorijama SDA Visoko realizovana je interaktivna tribina na temu “provođenje izbora u skladu s Zakonom”. Jasno je istaknuto da će SDA Visoko primijeniti Izborni zakon, ali i sve krivične zakone u BIH kako bi se sankcionisali i procesuirali svi oni koji pokušaju izbornu krađu ili bilo koju drugu nepravilnost tokom izbornog dana! U cilju provedbe izbora na način kako je utvrđeno Zakonom, SDA Visoko će zatražiti angažman OHR-a, Izborne komisije, SIPE, FUP-a, te drugih relevantnih domaćih i stranih institucija.\nNa kraju radnog dana kandidati SDA Visoko prisustvovali su Centralnom predizbornom skupu u Varešu gdje su i predstavljeni.\nVareš, Breza, Visoko, Kakanj i Zenica su večeras disali kao jedan. Svi kandidati na svim nivoima su dobili izuzetno veliku podršku.\nPoruka centralnog predizbornog skupa u Varešu jeste da su izbori 7. oktobra presudni za budućnost Bosne i Hercegovine, stoga Vas pozivamo da glasate za SDA i kandidate SDA na svim nivoima vlasti!


Baraka i provod koji se ne propušta ove subote - City Magazin\nPredstavljamo bar Baraka i provod koji se ne propušta ove subote. Još bolji provod očekuje vas ovog vikenda i garantuje vrhunski užitak koji će vas oboriti sa nogu. Spremite se za još jednu fantastičnu subotu koja je pred nama i koju će vam Baraka bar ulepšati.\nBaraka bar je mesto duge tradicije i odličnog provoda po čemu je od prvog dana poznata, zato budite sigurni da vas očekuje veče puno pozitivne energije. Kao i uvek, muzika uživo zadužena je da uživate sa stilom kao i u hrani i piću koji će sigurno zadovoljiti sve vaše ukuse tokom izlaska.\nIzlazak u Baraka baru biće ispunjen momentima koji se pamte, zato pozovite vaše prijatelje I prepustite se čarobnoj večeri koje će vam Baraka prirediti. Kažu da ko jednom dođe ovde, vratiće se ponovo sigurno, jer je ovo mesto ispunjeno ljubavlju i pozitivnom energijom koju ćete sigurno zavoleti.\nImajte na umu da je Baraka bar jedan od najpopularnijih beogradskih lokala koji beleži veliku posećenost, zato što pre obezbedite sebi mesto pozivom na broj 062/262-212 (sms, Viber, WhatsApp).\nIskustvo za pamćenje – Rafting na Tari\nRafting na Tari kao nezaboravna avantura\nGde pohađati najbolji kurs za frizera u Beogradu?\nNajbolji zidni držači za ubruse\nPrethodni tekstNacionalna klasa – provod za klasu više\nSledeći tekstKlub Up n down Beograd za super provod\nNajlepši bar na Beogradu na vodi – Pupin bar


"Tri naroda u BiH mogu da žive u miru, ali..." Milorad Dodik o Bošnjacima kao "pomalo nesrećnom narodu": Nemaju adekvatne političke elite!\n“Tri naroda u BiH mogu da žive u miru, ali…” Milorad Dodik o Bošnjacima kao “pomalo nesrećnom narodu”: Nemaju adekvatne političke elite!\nPredsjedavajući Predsjedništva BiH Milorad Dodik izjavio je da BiH i Turska imaju najveći broj međusobno potpisanih sporazuma, koji regulišu gotovo sve oblasti. Ističe da je potrebno unaprijediti saradnju u oblasti poljoprivrede, posebno u oblasti zaštite šuma, u čemu Turska ima značajna iskustva.\nNa pitanje šta je mislio kada je rekao da su Bošnjaci pomalo nesretan narod, Dodik je rekao da.


Interesovanje za letovanje i cene kao lane, najviše ide Grčka – NovostiDana.rs\nInteresovanje za letovanje i cene kao lane, najviše ide Grčka\nBEOGRAD – Mnogi građani u januaru uplaćuju letovanje zbog nižih cena, a u beogradskim agencijama kažu da je interesovanje otprilike na prošlogodišnjem nivou, da su cene uglavnom iste, a da u ovom trenutku najbolje „idu“ aranžmani za Grčku.\nU „Sabri“ čak kažu da je interesovanje za letovanje u Grčkoj veće nego prethodnih godina, a razlog vide u aktuelnim dešavanjima u Evropi i svetu.\nU toj agenciji tanjugu je rečeno da se, nakon Grčke, ljudi najviše interesuju za Španiju, Italiju, a da se „bojažljivo“ i za Tursku.\nKako kažu, najpre se prodaju predsezonski i vansezonski paket aranžmani, a u odnosu na prošlu sezonu cene su manje-više ostale iste.\nU agenciji „Argus turs“, međutim primećuju da, uprkos tome što interesovanje ljudi generalno postoji, ono nije kao prethodnih godina.\nI u toj agenciji navode da se najpre prodaju termini u predsezoni i postsezoni, a pretpostavljaju da će, ukoliko situacija na Mediteranu bude mirna, najvećem broju srpskih turista najprimamljivija biti Grčka.\nU odnosu na ovaj period prethodne godine primetan je manji broj zainteresovanih građana, iako je ponuda bolja, a cene možda i povoljnije nego što su ikada bile, kažu u Argusu.\nTako je cena letovanja u Grčkoj već od 39 evra po osobi, koliko koštaju aranžmani početkom juna ili u septembru, što, navode u Argusu, nikada do sada nije bila tako niska cena.\nU agenciji „Kon Tiki“ kažu da proverene destinacije poput Grčke i Španije koriste uglavnom porodice sa decom i to za „early booking“ aranžmane, mada ništa manje nije interesovanje ni za Tursku koja je, kako primećuju u toj agenciji, „porodični turizam dovela do zenita“.\n„Parovi malo eksperimentisu i voljni su da promene destinaciju, pa ili bukiraju neku egzotiku ili popust koriste za hotel bolje kategorije na Siciliji, Kritu, Mikonosu, Beleku, Kemeru, Fetijama, Peloponezu..“, navode u Kon Tikiju.\nZbog blizine i tradicije putovanja Grčka za sada ima dovoljan broj rezervacija, ali ništa više u odnosu na isti period prošle godine, navode u Kon Tikiju, uz opasku da je nezahvalno govoriti o tome za koju zemlju je prodato najviše letnjih aranžmana i koliko ih je prodato, jer se, kako kažu, situacija menja iz dana u dan.\nU toj agenciji, kako su rekli, uvode i novu kategoriju u ponudi – „Kontiki economy“, koja bi putnicima trebalo da omogući da aranžman rezervišu po svom ukusu i platežnoj moći, a za već postojeće „early booking“ popuste tokom predstojećeg sajma turizma građani će moći da željene destinacije rezervišu po još povoljnijim cenama.


Mia Vukić Vitomirović - Online Savetovalište\nHome/Mia Vukić Vitomirović\nMia Vukić Vitomirovićgagacc2020-10-06T08:17:33+02:00\nMia Vukić Vitomirovićmenadžerka projekta\nRodjena sam u Zaječaru 1988. godine. U Kancelariji za lokalni ekonomski razvoj radim od 2017. godine gde stičem ogromno iskustvo na poslovima izrade i implementacije projekata. 2018. godine sam imenovana za članicu Saveta za mlade Grada Zaječara na period od 4 godine, a na poziciji koordinatorke za mlade sam od 2019. godine.\nUjedno sam i članica Tima za prevenciju narkomanije u školama gde sam stekla veliko iskustvo u komunikaciji sa mladima.\nUčestvovala sam u izradi Lokalnog akcionog plana za mlade. Diplomirana sam menadžerka, a ujedno sam, kao koordinatorka za mlade, pohađala veliki broj obuka i treninga.\nOd 2019. godine pohadjam obuku o primeni principa dobrog upravljanja na lokalnom nivou u organizaciji programa SWISS PRO.\nUdata, majka maloletnog dečaka.


BZK “Preporod” – Stranica 10 – Preporod\nPredsjednik BZK “Preporod” prof. dr. Sanjin Kodrić i predsjednik Udruženja za digitalizaciju i informatizaciju kulturne baštine DIGI.BA mr. Dragan Golubović potpisali su Memorandum kojim se formalizira saradnja između BZK “Preporod” i Udruženja DIGI.BA nastala kao rezultat obostrano iskazane želje potpisnika …\nBošnjačka zajednica kulture “Preporod” Žepče održala je (četvrtak 30. 1. 2020) izvještajno-izbornu skupštinu društva. Skupština je usvojila izvještaje o radu i finansijama za period 2016–2020, te usvojila finansijski plan i plan rada za 2020. godinu. Pohvaljen je rad društva u …\nBošnjačka zajednica kulture “Preporod” Zenica i ove godine organizira tradicionalnu “Večer ćetenije”, koja, između ostalog, ima za cilj tradiciju i pravljenja ćetenije prenijeti na mlađe, upoznati ih sa ovim lijepim običajem koji je imao i aspekt druženja i ašikovanja, te …


Srbi ce verovatno glasati na kosovskim izborima | Institute for War and Peace Reporting\nSrbi ce verovatno glasati na kosovskim izborima\nMada je oklevanje Beograda zbunilo kosovske Srbe, malo se cini verovatnim da ce bojkotovati kosovske parlamentarne izbore.\nSve je verovatnije je da ce kosovski Srbi ucestvovati na parlamentarnim izborima u pokrajini kasnije ove godine, mada bi razliciti signali koji pristizu iz Beograda i podele medju politicarima srpske manjine mogli dovesti do slabog odziva biraca cime bi se znacajno smanjio broj poslanickih mandata koji bi srpska manjina mogla osvojiti, smatraju analiticari.\nIzbori koji se odrzavaju 23. oktobra ce biti cetvrti po redu na teritoriji pokrajine od 1999. godine. Srbi su bojkotovali lokalne izbore na Kosovu 2000. godine, sto su bili prvi izbori pod medjunarodnim pokroviteljstvom, ali su uzeli ucesca na sledecim izborima – 2001. i 2002. godine.\nPrema Ustavnom okviru, najvisem zakonskom aktu na Kosovu, deset od ukupno 120 poslanickih mesta u pokrajinskom parlamentu ce se pridodati broju poslanickih mandata koje osvoje Srbi pod uslovom da oni osvoje makar jedan poslanicki mandat na izborima.\nDa bi se maksimizirao ucinak srpskih glasova, politicari kosovskih Srba su 2001. godine formirali koaliciju "Povratak", kao jedinog predstavnika kosovskih Srba u pokrajinskom parlamentu. Ova je koalicija osvojila dvadeset dva poslanicka mandata – dvanaest na osnovu glasova i jos deset po osnovu odredbi iz Ustavnog okvira.\nMedjutim, tokom protekle tri godine koalicija "Povratak" se podelila. Istovremeno, mada insistira da o svojim poslovima odlucuje nezavisno, koaliciju je sputavalo oslanjanje na savete iz Beograda, koji su cesto bili protivrecni.\nNa primer, ovog jula meseca, srpski premijer Vojislav Kostunica je sugerisao kosovskim Srbima da ne izlaze na izbore nakon sto su oni raspisani.\nAko bi Srbi glasali, stoji u vladinom saopstenju, time bi se "pokopali planovi za politicko resenje kosovske krize koje je izradila srpska vlada, sto Beograd nece dozvoliti".\nDan kasnije, Vuk Draskovic, ministar inostranih poslova Srbije i Crne Gore, je poslao potpuno suprotnu poruku rekavsi da bi Srbi trebalo da glasaju po svaku cenu. "Ne moze se pobediti, ako ne ucestvujete", rekao je Draskovic, tvrdeci da bi Srbi, uz snaznu kampanju i izvestan stepen jedinstva, mogli da osvoje cak trideset poslanickih mandata.\nNa poslednjoj sednici Saveta bezbednosti Ujedinjenih Nacija o Kosovu, 5. avgusta, Zoran Loncar, srpski predstavnik u sedistu UN, je ponovio vladin stav da se Srbija protivi ucescu kosovskih Srba. "U ovom trenutku, Beograd ne moze pozvati kosovske Srbe da glasaju u parlamentarnim izborima u pokrajini", rekao je on.\nMedjutim, sledeceg dana, Velimir Ilic, srpski ministar za kapitalne investicije, je ukazao na novi pristup ovom pitanju, najavivsi da ce se u Beogradu obaviti "konsultacije" o srpskom ucescu na kosovskim izborima u toku sledecih nekoliko dana.\nIvan Protic, dopisnik spanske novinske agencije EFE iz Beograda, koji prati zbivanja na Kosovu, veruje da ce srpska vlada promeniti stav u poslednjem trenutku, kao sto je to cinila ranije.\n"Poslednja saopstenja vlade nisu tako kruta kao prethodna, i sada oni najavljuju nove razgovore unutar vlade", izjavio je Protic za IWPR. "Srpska vlada ce shvatiti da Srbi mogu ostvariti vise ako imaju svoje predstavnike u parlamentu nego sto bi to bio slucaj ako bi ostali izvan oficijelnih struktura".\nAko odziv srpskih glasaca na Kosovu bude mali, njihovi predstavnici ce verovatno osvojiti manji broj poslanickih mandata.\nPrema podacima Misije OEBS-a na Kosovu, koja je organizovala prethodne izbore, 2001. godine je bilo 7.000 glasaca po osvojenom poslanickom mandatu. Tada je 64 odsto od 1,2 miliona stanovnika Kosova sa pravom glasa ucestvovalo na izborima.\nMedjutim, ove godine bi broj glasaca koji je potreban za osvajanje jednog mesta u pokrajinskom parlamentu mogao biti veci s obzirom da analiticari smatraju da bi mogli imati bolji odziv albanskih glasaca.\nSkeljzen Malici, poznati sociolog, kaze da su mnogi albanski biraci apstinirali proslog puta zbog neucestvovanja gradjanskih pokreta ili partija na izborima. To vise nije slucaj jer se pojavilo nekoliko novih politickih grupacija.\n"Nove gradjanske opcije bi mogle privuci veci broj mladih Albanaca da glasaju", rekao je Malici za IWPR, misleci na najmanje tri nove politicke opcije ciji je cilj da privuku mladje glasace.\nCak i ako koalicija "Povratak" bude ucestvovala na izborima, suocice se sa konkurencijom. Srpski tajkun Bogoljub Karic i Momcilo Trajkovic, veteran medju kosovskim srpskim politicarima, su osnovali sopstvenu koaliciju, koja se prijavila za izbornu trku.\nPomalo neocekivano, nova grupacija je povukla svoju prijavu 10. avgusta jer se vlada u Beogradu jos uvek nije definitivno izjasnila o srpskom ucescu. Medjutim, oni su ostavili otvorenu mogucnost za ucesce na izborima u poslednjem trenutku, u slucaju da Beograd promeni svoju poziciju.\nTrajkovic je odbacio mogucnost prikljucivanju koaliciji "Povratak" na jednoj izbornoj listi, tvrdeci da dve odvojene srpske izborne liste nece bitno uticati na srpsku poziciju u kosovskoj skupstini. "Dva ili tri poslanicka mandata manje nam ne bi znacila mnogo", rekao je Trajkovic. "Kvalitet, a ne kvantitet, je ono sto je vazno".\nU medjuvremenu, medjunarodna zajednica je povecala pritisak na Srbe. Savet bezbednosti je na svojoj sednici posvecenoj Kosovu 5. avgusta pozvao Srbe da ucestvuju na oktobarskim izborima. Portparol UNMIK-a Georgi Kakuk je rekao IWPR-u da je UNMIK aktivan pokusavajuci da ubedi Beograd i lidere kosovskih Srba da ucestvuju na izborima.\n"Apsolutno je sustinski vazno za srpsku zajednicu na Kosovu da u potpunosti ucestvuje u politickim procesima", rekao je Kakuk za IWPR.\n"Nadamo se da ce Beograd promeniti svoj stav, te da ce pozvati srpsku manjinu na Kosovu da glasa kako bi srpski politicki entitet imao svoje mesto na politickoj sceni".\nNesposobnost ili nevoljnost Beograda, kako se to sada cini, da se odluci za ucesce ili za bojkot izbora vec izaziva nemir medju srpskim liderima na Kosovu. Oliver Ivanovic, clan predsednistva kosovske skupstine, smatra da bi Srbi mogli puno izgubiti zbog ovih odlaganja.\n"Najgora stvar koja se moze dogoditi jeste da srpska zajednica na Kosovu ostane podeljena zbog oklevanja vlasti u Beogradu", kaze on. "Vlada bi trebalo da donese odluku o ucescu kosovskih Srba na izborima, i to na osnovu cinjenica – a ne emocija".\nIvanovic dodaje da je zabrinut zbog mogucnosti da je Beograd preokupiran predstojecim lokalnim izborima u samoj Srbiji, te da "Kostunica nece doneti nikakvu jasnu odluku do kraja septembra".\nIvanovic upozorava da ce 2005. i 2006. godina biti kljucne za srpsku zajednicu jer je medjunarodna zajednica saopstila da ce razgovori o konacnom statusu Kosova zapoceti u sledecih nekoliko godina.\nTokom predstojeceg perioda, kaze on, Srbi ce se suociti sa "ogromnim medjunarodnim pritiskom da imenuju ljude koji ce obavljati veoma vazne duznosti. Ovde Srbi moraju biti izabrani sa sto je vise glasova moguce".\nIvanovic jos dodaje: "Samo tako, uz punu podrsku srpske vlade, se kosovski Srbi mogu suociti sa ovim teskim izazovima. Ako srpska vlada ne deli ovo misljenje, onda mora imati alternativna resenja. U ovom trenutku, nisam siguran da vlada ima ta alternativna resenja".\nDragisa Krstovic, sef poslanicke grupe koalicije "Povratak" u kosovskom parlamentu, je takodje nagovestio mogucnost umeksavanja tvrdokornog stava Beograda o ucescu na izborima. Krstovic je 6. avgusta sugerisao da bi se izborna lista mogla predati izbornoj komisiji za svaki slucaj.\n"To bi trebalo da uradimo kao meru predostroznosti jer se moze desiti da Beograd u poslednjem trenutku odluci da bi Srbi, ipak, trebalo da ucestvuju na izborima, a tada koalicija "Povratak" ne bi bila prijavljena za izbornu trku", kaze Krstovic.\nDok se Beograd premislja o ovom pitanju, kosovski Srbi iscekuju uputstva od srpske vlade. Dragan, star 30 godina, iz Gracanice, govori u ime mnogih Srba kada kaze da oni ne bi trebalo da glasaju ukoliko im Beograd najpre ne kaze da to ucine.\nMedjunarodna zajednica, kaze on, je ranije vec prevarila kosovske Srbe obecavajuci "slobodu" ako budu izasli i glasali: "Nista od toga za sada, i zbog toga ja necu glasati ovaj put. Srbi ne bi trebalo glasaju. Trebalo bi da poslusaju savete nase vlade u Beogradu".\nZoran Culafic radi za UNMIK radio u Pristini. Tanja Matic je redovni saradnik IWPR-a.


Danas zakazana statusna konferencija Saši Baričaninu – SARAJEVO.co.ba\nObjavljeno 06. 04. 2011 20. 04. 2011 od sarajevo.co.ba\nPred Sudom BiH za danas je zakazana statusna konferencija Saši Baričaninu, optuženom za zločin protiv čovječnosti.\nBaričanin je optužen da je u julu 1992. godine, zajedno sa Veselinom Vlahovićem, zvanim Batko, u naselju Grbavica u Sarajevu nečovječno postupao prema prisilno zatvorenim civilima radi nanošenja ozbiljnih fizičkih i psihičkih povreda, opljačkao ih, te lišio života troje civila.\nOptužnicom, koja je potvrđena 22. februara, on se tereti da je u više navrata silovao jednu ženu koju je prisilno zadržavao u stanu, i za to vrijeme omogućio jednom neidentifikovanom licu da je siluje. Veselin Vlahović Batko, koji je osumnjičen za ratne zločine na Grbavici od 1992. do 1995. godine, izručen je u augustu prošle godine u BiH iz Španije.\nVlahović je uhapšen u mjestu Altea u Španiji u martu 2010. godine na osnovu međunarodne potjernice.\nNazad Kako nas je pojela odbrana\nNaprijed Samo zbog imena hoće da nas rastavi


Foto: zlatan_gh / Twitter\nFudbaleri Juventusa danas od 20 sati i 45 minuta dočekuju u Torinu ekipu Milana i iako ovaj duel neće odrediti pitanje šampiona, (roso-neri su se "raspali" posle duela sa Zvezdom u Ligi Evrope) a "stara dama" odavno je i izgubila šanse za vrh.\nIpak, bitka za drugo, treće, četvrto mesto i dalje je u punom jeku Do kraja je ostalo još četiri kola, a zanimljivo je da Atalanta, koja je drugoplasirana, kao i Milan i Juventus imaju 69 bodova, dok sa 5. mesta vreba Napoli sa dva boda manje. Zato je ovaj meč važan za roso-nere, a to su pokazali i njihovi navijači.\nNaime, tek ove nedelje ujutru igrači Milana su krenuli put Torina, a ogroman broj njihovih pristalica ispratio ih je na to gostovanje.\nMilan već deceniju nije igrao u evro-eliti, Juve bi posle pet uzastopnih titula mogao da ostane bez Lige šampiona, pa navijači roso-nerih priredili vatren ispraćaj svojim ljubimcima.\nTifoze kluba iz Milana naročito je oduševio Zlatan Ibrahimović, jer se legendarni švedski napadač probio kroz autobus i, stojeći pokraj vozača, krenuo da navija zajedno sa okupljenim navijačima, željim konačnog plasmana u Ligu šampiona.


STANOVNICI JE NAZIVAJU ''MALA KOLUMBIJA'': Druga strana ovog kvarta je sigurnost, cena kvadrata do 2.000 evra | Happy BSC portal\nDecenijama unazad Karaburma (opština Palilula) je bila prilično zapostavljena, i prema subjektivnom osećaju nekih sugrađana - kako nam kažu - siva, nedovoljno razvijena, bez modernih zgrada i atraktivnih radnji.\nDoduše, pre 10 ili 20 godina nijedan beogradski kvart nije izgledao kao danas, ali je Karaburma, čini se, doživela možda najveću tranziciju, ako izuzmemo prazna zemljišta gde su zidani potpuno novi kompleksi.\nGlavni razlog je prostranstvo ovog kvarta, koje dopušta širenje u raznim smerovima, kao i blizina centru, odnosno dobra saobraćajna povezanost. Autobusom u Knez Mihajlovoj možete biti za 15 minuta kada nema gužve, što je bitan benefit imajući u vidu da je Karaburma, ipak, periferno naselje.\nTakođe, bolje se kotira od susednog Mirijeva, a kvadrat je odavno premašio 1.000 evra. Oni koji znaju Karaburmu iz davnih dana, kažu da sada ne mogu da je prepoznaju, koliko toga se izgradilo. Nisu to samo stambene zgrade, već i obližnji šoping centri koji doprinose reputaciji naselja.\nTek ponegde se nalazi stan čiji je m2 oko 900 evra, kao što je sada slučaj u Ulici Vojvode Micka Krstića, gde se nekretnina od 58 kvadrata prodaje za malo više od 56.000 evra. S druge strane, kvadrat na Karaburmi ide do 1.800 evra, ali su najveće šanse da ga platite od 1.300 do 1.600 evra.\nAli, isto tako, u Vojvode Micka Krstića trenutno se prodaje i stan veličine 83 m2 za čak 166.000 evra, što znači da je cena po kvadratu 2.000 evra. Do skoro, bilo je nezamislivo toliko platiti stan u ovom delu naše prestonice.\nIako Karaburmu zovu "mala Kolumbija", i to sami žitelji, zbog dodira sa kriminalom, ovaj kvart nastavlja da se širi munjevito i nudi dvostruku realnost: na toj drugoj strani su mirne ulice, zelenilo, blizina Dunava, uživanje u reci, prirodi. Nekad su ulice bile prilično sumorne, puste, ali je stambeni bum - uneo "život" u ovo naselje.\nNaravno, sve zavisi od lokacije, tipa nekretnine, spratnosti, gradnje: novogradnja generalno prolazi dosta bolje, posebno u kvartovima kao što je Karaburma. Starogradnja se najlakše prodaje u top delovima kao što su centar, Vračar, Lion, Novi Beograd, a posebno ako je reč o saloncima.\nDa li razmišljate o stanu na Karaburmi ili, ako već živite tu, kakvi su vaši utisci?


Može li biti PDV-a na gubitke struje i podsticaje? – Bankar.me\nFebruary 25, 2019 Članci, CRNA GORA, ENERGETIKA, SVE VIJESTI Leave a comment\nNačin na koji se obračunava porez na dodatu vrijednost (PDV) na gubitke električne energije i za podsticanje proizvodnje struje iz obnovljivih izvora, na računima potrošača, nije najsrećnije rješenje. Pojedine odredbe Zakona o energetici u suprotnosti su sa suštinom Zakona o porezu na dodatu vrijednost (PDV), potvrdili su “Vijestima” stručnjaci iz državnih organa za tu oblast.\nVeći dio važećih zakonskih odredbi oba zakona potvrđuju da se sada ovi nameti, kroz dodatno oporezivanje, naplaćuju, ipak, na legalan način, što su potvrdili i iz EPCG i Poreske uprave (PU).\n„Manjak koji je nastao kao gubitak električne energije može se svrstati u manjak koji je neodvojivo povezan sa procesom izrade i prerade proizvoda, i kao takav ne može se smatrati manjkom proizvoda u neposlovne svrhe koji se oporezuje porezom na dodatu vrijednost“, saopšteno je „Vijestima“ iz Poreske uprave. Gledajući suštinu jednog proizvodnog procesa i prodaje finalnog proizvoda nijedan pekar, na primjer, ne može prodati nikome gubitak hljeba ili peciva koje je proizveo prije dva ili tri dana, ali EPCG, CEDIS i CGES, u konačnoj kalkulaciji računa za električnu energiju isporučenu finalnom potrošaču ipak uspiju da naplate sve gubitke koje zaračunaju po osnovu procesa u svojim kompanijama.\nAlternativa da se isprave ove nelogičnosti u propisima mogla bi biti, u narednom periodu, da Ustavni sud sam ili po osnovu nečije inicijative pokrene ocjenu ustavnosti zakonskih odredbi koji uređuju ovu oblast, a da elektroenergetske kompanije gubitke na mrežama, ukoliko je to zaista potrebno, ukalkulišu na drugi način u konačnu cijenu struje koju naplaćuju kao krajnji proizvod.\nEPCG na računu koji dostavlja potrošačima obračunava i na dodatne naknade u, skladu sa Zakonom o energetici, a u korist svog zavisnog društva Crnogorskog elektrodistributivnog sistema (CEDIS), kao i posebnog akcionarskog društva Crnogorski elektroprenosni sistem (CGES). Ove dvije kompanije u procesu angažovanja svojih kapaciteta, kao i na mrežama nesporno trpe gubitke prilikom isporuke energije krajnjem potrošaču. Ukupni gubici u osnovnom dijelu ispostavljenog računa, na koji se obračunava PDV potrošaču, čine nešto više od šest odsto.\nGledajući odredbe važećih propisa nesporno je, takođe, kako su to napomenuli “Vijestima” i iz Elektroprivrede, i Poreske uprave, da postoji zakonska obaveza obračuna i plaćanja PDV-a na sve stavke ispostavljenog računa, što treba biti u skladu sa zakonom o PDV-u.\nČlanom 205 stav 4 Zakona o energetici propisano je da je snabdjevač dužan da svim krajnjim kupcima obračuna i naplati: korišćenje prenosnih i distributivnih sistema električne energije ili gasa; naknadu za rad operatera tržišta; naknadu za pomoćne usluge; naknadu za podsticanje proizvodnje el. energije iz obnovljivih izvora; druge naknade u skladu sa zakonom”.\nČlanom 29 Metodologije za utvrđivanje regulatorno dozvoljenog prihoda i cijena za korišćenje distributivnog sistema električne energije propisano je da su elementi obračuna za sve kategorije kupaca: aktivna električna energija, korišćenje prenosnog i/ili distributivnog sistema koji podrazumijeva: angažovani kapacitet prenosnog i distributivnog sistema, i dozvoljene gubitke u prenosnom i distributivnom sistemu, podsticanje proizvodnje električne energije iz obnovljivih izvora energije i kogeneracije“.\n“Saglasno gore navedenom, EPCG u svojstvu snabdjevača na računima za električnu energiju iskazuje gore navedene stavke. Shodno članu 34 Zakona o PDV poreski obveznik obračunava PDV na osnovu iznosa koje zaračunava na oporezivi promet iz izdatih računa za isporučene proizvode, odnosno izvršene usluge u poreskom periodu. Na osnovu prethodno navedenog, sa poreskog aspekta, postoji obaveza obračuna i plaćanja PDV-a na sve stavke ispostavljenog računa”, objasnili su iz EPCG.\nUkalkulisani gubici čine, dakle, otprilike nešto više od šest odsto u osnovici za obračun PDV-a na računu, a dvije naknade za podsticaj i prozvodnju energije iz obnovljivih izvora, zavisno od mjesečne potrošnje (do i iznad 300 KWh) od 1. januara ove godine učestvuju u prosjeku od šest do skoro 10 odsto računa. Problematično je i to što se PDV dodatno obračunava na podsticaje za proizvodnju struje iz obnovljivih izvora jer se radi o direktnim subvencijama u proizvodnji, i gledajući suštinu Zakona o PDV-a, tvrde za “Vijesti” stručnjaci iz ove oblasti, prije bi trebalo razmišljati o odbitku PDV-a, u tom dijelu, a ne o dodatnom oporezivanju, kakav je sad slučaj.\nIz PU napominju, međutim, da je članom 20 Zakona o PDV propisano da je osnovica PDV sve što predstavlja plaćanje (u novcu, u stvarima ili uslugama), koje je poreski obveznik primio ili će primiti od kupca, naručioca ili trećeg lica za izvršni promet proizvoda, odnosno, usluga uključujući subvencije koje su neposredno povezane sa cijenom takvog prometa, osim PDV, ako ovim zakonom nije drukčije određeno. “Naime, shodno članu 34 Zakona o PDV, poreski obveznik na osnovu iznosa koje zaračunava na oporezivi promet iz izdatih računa za isporučene proizvode, odnosno, izvršene usluge u poreskom periodu. Sa poreskog aspekta postoji obaveza obračuna i plaćanja PDV-a na osnovu ispostavljenih računa, dok sadržina računa, odnosno, metodologija utvrđivanja cijene isporučene električne energije nije u nadležnosti poreskog organa”, zaključili su iz PU.\nVuković: PDV može samo na ono što je isporučeno\nNa društvenim mrežama ove dileme je nedavno pokrenuo i Miloš Vuković, izvršni direktor agencije “Fidelity consulting” koji je javno skrenuo pažnju da “sama priroda poreza na dodatu vrijednost je ta da se on primjenjuje na isporučenu robu ili uslugu”.\n“Kako gubitak električne energije nije isporučena energija (roba) postavljamo sasvim logično pitanje – zasto se PDV plaća na nešto što nije isporučeno?! Dakle, neka pružaoci usluga električne energije prestanu da obračunavaju PDV i na gubitke električne energije. Tako će ukupni računi za električnu energiju biti manji”, poručio je Vuković.\nPostoji poseban pravilnik, ali ne predviđa šta je “gubitak struje”\nPravilnikom o primjeni Zakona o PDV-u, inače, prometom proizvoda se smatra i upotreba proizvoda poreskog obveznika u neposlovne svrhe, ali su predviđeni i određeni uzuzeci gubitaka zbog više sile, manjka povezanog sa procesom izrade i prerade, uništenja po osnovu loma, kala, tokom skladištenja ili prevoza.\nPravilnikom o količini rashoda na koje se ne plaća PDV (Sl. list broj 74/06), kako su to “Vijestima” saopštili iz PU, utvrđene su količine rashoda nastale u vezi sa kalom, rasturom, kvarom i lomom, na koje se ne plaća PDV, ukoliko ta količina nije utvrđena aktom strukovnog udruženja.\n“Dakle, shodno navedenim zakonskim odredbama, definisano je koje vrste manjka se ne smatraju manjkom proizvoda u neposlovne svrhe”, naveli su iz PU.\nPOJMOVIcijena struje u crnoj gori pdv struja poskupljenje struje\nPrevious Nedjeljni poslovni horoskop 25. februar – 03. mart\nSljedeći Nurković: Davanje aerodroma u zakup će doprinijeti konkurentnosti


Vesti online / Slobodno Vreme / Zdravlje / Evo kako svakodnevno korišćenje slušalica može ugroziti vaše zdravlje\nEvo kako svakodnevno korišćenje slušalica može ugroziti vaše zdravlje\nSlušalice danas koriste skoro sve generacije. Gde god da se okrenete, bilo u prevozu, pošti ili na ulici, videćete nekog s ovim malim uređajem u ušima.\nMeđutim, koliko god da su zabavne i diskretne, sa njima treba biti oprezan. Čak pojedina istraživanja pokazuju da oni koji koriste slušalice u uvetu imaju 40 odsto više bakterija od osoba koje ih ne koriste.\n– Svaki zvuk koji čujete u tišini ili u svakodnevnom okruženju, a koji ne dolazi spolja, već je produkt vašeg uva, a ima formu bubnjenja, šuštanja, zvonjenja je pokazatelj da vaše uvo trpi. Naravno ova simptomatologija može nastati i iz brojnih drugih razloga, a ne samo zbog slušalica – ističe dr Vujović i dodaje da mu se u praksi sporadično javljaju mlađi pacijenti sa oštećenjem sluha koji je izazvan jakim zvukom.


Beč protiv evropskog plana pomoći za oporavak ekonomije\n31.05.2020. / 10:54\nBEČ – Austrija se protivi aktuelnom evropskom planu pomoći od 750 milijardi evra da se ekonomije oporave od pandemije virusa korona i želi da pregovara o izmjenama tog prijedloga, izjavio je juče ministar finansija Gernot Blumel.\nPrema planu, koji moraju da odobre sve članice bloka, izvršna komisija EU bi pozajmljivala sa tržišta, zatim isplatila dvije trećine sredstava u grantovima, a ostatak u zajmovima da bi ublažila do sada neviđeni ekonomski pad koji se ove godine očekuje zbog blokade privrede.\nVeći dio novca odlazi u Italiju i Španiju, koje su najgore pogođene epidemijom.\nMinistar finansija rekao je za ORF da je Austrija spremna da pregovara o amandmanima kako bi paket Evropske komisije bio prihvatljiviji, ali je napomenuo da će u sadašnjem obliku to previše opterećivati austrijske poreske obveznike.\n“Austrija neće pristati na ovaj paket zato jer bi teret koji bi podnijeli austrijski poreski obveznici bio jednostavno prevelik. Zato su nam potrebni novi razgovori, u kojima smo spremni da učestvujemo”, objasnio je Blumel.\nAustrija, jedna u grupi država koju čine Holandija, Švedska i Danska poznatim kao “štedljiva četvorka”, ranije je paket nazvala polaznom tačkom za razgovore.\nMeđutim, Blumelovi današnji komentari ukazuju da bi bez promjena njegova zemlja odbacila nacrt.\nFond za oporavak dolazi uz dugoročni budžet EU za period od 2021. do 2027. godine za koji je Komisija predložila da bude 1,1 triliona evra i za koji je potrebna jednoglasna podrška svih država EU i Evropskog parlamenta.\n“Prijedlog komisije, zajedno sa evropskim budžetom i fondom za obnovu, značio bi da bi Austrija trebalo da doprinese sa gotovo dva odsto svoG BDP-a. Za nas je to neprihvatljivo”, rekao je Blumel. Srna\nTagovi: euEvropski plan pomoćivirus korona


Dva napadača pucala na mlade u Oslu\n► Dva napadača pucala na mlade u Oslu\nNorveška policija istražuje navode svedoka o tome da se na ostrvu Utoja, gde je juče u pucnjavi ubijeno 84 ljudi, nalazio još jedan napadač.\nOčevici su rekli da su na ostrvu blizu Osla videli da iz vatrenog oružja puca još jedan čovek koji, za razliku od uhapšenog, nije nosio policijsku uniformu.\nU međuvremenu su se pojavili izveštaji da je uhapšeni Norvežanin Anders Behring Brejvik bio član opozicione Fremskritspartiet, odnosno Partije progresa, druge po veličini stranke u norveškom parlamentu gde ima 41 poslanika.\nPolicija je ranije saopštila da se osoba, za koju se sumnja da je odgovorna za ubistvo najmanje 84 osobe na ostrvu Utoja, može opisati kao hrišćanski fundamentalista, ali da je još rano govoriti o motivima. Uhapšeni se nalazi na saslušanju.\nU međuvremenu, jedna kompanija koja proizvodi poljoprivredna sredsta saopštila je da je Brejvik u maju kupio šest tona đubriva za potrebe svoje farme za proizvodnju povrća.\nNije precizirano o kojoj vrsti đubriva je reč, ali su pojedine vrste ranije korišćene za spravljanje eksploziva.\nPored toga, norveška policija je danas privela jednog čoveka ispred hotela u kome se nalazio premijer Jens Stoltenberg, koji je došao da poseti preživele u jučerašnoj pucnjavi, a čovek kome su stavljene lisice na ruke novinarima je rekao da je priveden zato što je u džepu imao nož, javio je Rojters.


RTCG - Radio Televizija Crne Gore - Nacionalni javni servis :: Politika :: "Bogdanović praćen, Veljović ignorisao dokaze"\n07. 03. 2021. 13:12 >> 13:14 2\nKad starješina državne institucije neće da obavlja svoj posao ili radi za druge interese, onda ne pomažu ni materijalni dokazi o očiglednim nezakonitostima koje mu dostave građani, a koje je inače bio dužan da pribavi i po službenoj dužnosti, poručuju iz Demokratske Crne Gore.\nKažu da Veselinu Veljoviću ništa nijesu značile fotografije automobila sa zatamnjenim svim staklima koji je danima u junu 2020. godine bio parkiran ispred zgrade u kojoj stanuje poslanik Boris Bogdanović.\n“Da, upravo u periodu za koji je utvrđeno od strane novog rukovodstva ANB-a da je bio predmet prisluškivanja od strane tajnih agenata. Poslanik Bogdanović je sve uredno prijavio Upravi policije, jer je znao da ga prate, vidio da ga prate i tako pribavio brojne dokaze o praćenju, a između ostalog i fotografije automobila iz kojeg je vršen danonoćni nadzor na stan u kojem živi”, navode Demokrate.\nSa ove vremenske distance, kako dodaju, lako je zaključiti da su se nalogodavci i agenti toliko bili osilili da se nisu ni skrivali i da su upravo željeli da stave do znanja kako prate poslanika Bogdanovića.\n”Javnosti opet stavljamo na uvid fotografije jednog od brojnih automobila iz kojeg je kontinuirano praćen i posmatran. Taj automobil iako nepropisno parkiran nije uklonjen ni o strane nadležnih službi koje vode računa o komunalnom redu, što govori upravo o organizovanosti i nedodirljivosti špijuna poraženog režima. Takođe, parking neposredno pored lokacije na kojoj je pozicioniran automobil bio je prazan. Važno je napomenuti da je taj automobil bio parkiran svakog dana više od 15 časova”, stoji u saopštenju Demokrata.\nKažu i da, kada su javnost obavijestili o tom automobilu i izrazili sumnju da se iz njega prate funkcioneri Demokrata, jedan vlasnik renta car agencije iz Podgorice, pozvao je predsjednika OO Demokrata Glavnog grada kako bi mu saopštio da je taj automobil iznajmljen od njihovog stalnog klijenta.\n”Postavlja se pitanje, ko iznajmljuje automobil na rentu, koji potom parkira na istoj lokaciji po više od 15 časova dnevno? U prilog tada izraženoj sumnji o praćenju, ide i fotografija koju je pored navedenog automobila objavila Antonela Balić, zaposlena u direktoratu DPS-a, uz opis "čuvajte se limuzine", ističu Demokrate.\nKako ističu sve te činjenice i dokazi nijesu bili dovoljni Upravi policije na čelu sa Veljovićem da preduzme mjere, sprovede istražne radnje i procesuira odgovorne. Kažu da je tadašnji direktor Uprave odgovorio zvaničnim dopisom poslaniku Bogdanoviću da je sve u redu i da nema elementa za krivično gonjenje.\n”Da nije bilo profesionalnog postupanja gospodina Vukšića, vjerovatno gospodin Bogdanović i ostali funkcioneri Demokrata nikada ne bi saznali istinu - da su bili praćeni i prisluškivani. Na kraju konstatujemo, da onaj ko neće da postupa po zakonu, uzalud su svi dokazi ovog svijeta, jer takav uvijek traži razlog za odbranu svog interesa, a onaj ko hoće da radi profesionalno, uvijek nađe način da sprovede zakon. Na ovom primjeriu se besprekorno jasno uočava razlika u radu poražene i nove vlasti”, zaključuje se u saopštenju Demokrata.\nDemokrate Boris Bodganović


Palestinska vlada odbacuje odgovornost\nIzraelski vojnik na granici sa Hebronom\nIzrael je optužio palestinski radikalni pokret Hamas za prošlonedeljnu otmicu tri tinejdžera. U noćnoj akciji izvedenoj u subotu, u blizini Hebrona gde se tinejdžerima gubi trag, uhapšeno je 80 Palestinaca, pretežno pripadanika Hamasa.\nIzraelski premijer Benjamin Netanjahu je optužio pripadnike Hamasa za otmicu izraelskih tinejdžera, koja je kako je rekao, direktan rezultat sporazuma Hamasa i Fataha o formiranju vlade jedinstva Palestine jer Izrael smatra Hamas treorističkom orgaizacijom.\n"Palestinski zvaničnici ne mogu da odbace odgovornost. Sećate se da je Izrael upozoravao međunarodnu zajednicu o opasnosti prihvatanja ujedinjenja Fataha i Hamasa. Verujem da je to sada svima jasno. Videli smo da su se terorističke aktivnosti, koje dolaze sa Zapadne Obale, od potpisivanja tog sporazuma povećale."\nPortparol palestinske vlade, Ehab Bseiso, osudio je izraelsku noćnu akciju hapšenja i odbacio Netanjahuovu tvrdnju da je vlada odgovorna.\n"Ono što se desilo pre dva dana je van kontrole palestinske uprave, s obzirom da se nestanak trojice tinejdžera desio u takozvanoj C zoni, koja čini 62 odsto Zapadne obale i koja je pod nadzorom Izraela.."\nBseiso je dodao da palestinski zvaničnici zajedno sa Izraelom tragaju za nestalim tinejdžerima.\nAmerički državni sekretar Džon Keri okarakterisao je otmicu tinejdžera “ gnusnim terorističkim činom” i pozvao na njihovo momentalno oslobađanje.


Đerlek: Vakcinacija bez prijave u svim gradovima i opštinama Srbije\nVesti Autor:Srna06. apr. 202116:0527 komentara\nDržavni sekretar Ministarstva zdravlja Srbije Mirsad Đerlek najavio je da će građani Srbije od sada moći da se vakcinišu bez prethodne prijave u svim gradovima i opštinama Srbije i dodao da se očekuje da od četvrtka, 8. aprila, budu otvoreni punktovi za vakcinaciju bez zakazivanja.\n„Dogovorena je nova strategija imunizacije i odlučeno da se vakcinacija bez prethodne prijave omogući u svim mestima u Srbiji, a ne u 50 gradova, kako je prvobitno najavljeno“, rekao je Đerlek nakon sastanka predstavnika Ministarstva zdravlja i Vlade Srbije.\nĐerlek, koji je na čelu Nacionalnog koordinacionog tima za imunizaciju protiv koronavirusa, naglasio je da će se paralelno sprovoditi i imunizacija građana koji se prijave putem portala „eUprava“ ili aplikacije „Viber“.\n„Oni koji se prijave, moći da odaberu vakcinu, a pokušaćemo da i za nezakazane građane obezbedimo sve vakcine, ali zavisi da li će biti dovoljno onih vakcina za koje se opredele“, rekao je on za Tanjug.\nVakcinacija bez prijave već se sprovodi u 11 gradova, a Đerlek je rekao da je to dalo odlične rezultate i da je vakcinisano između 60.000 i 70.000 građana.\n„Ako to proširimo na skoro 160 gradova i opština, biće znatno veći broj vakcinisanih. Želimo da damo šansu svim gradovima i opštinama, da dođu do najudaljenijih mesta i da se vakciniše svaki građanin koji to želi“, poručio je Đerlek.


Arčijev prvi javni izlazak u naručju ponosne mame Megan (foto) - Hello! magazin\nArčijev prvi javni izlazak u naručju ponosne mame Megan (foto)\nVojvoda i vojvotkinja od Saseksa su nedavno krstili svog sina Arčija u strogoj tajnosti, na ceremoniji su prisustvovali tek odabrani članovi kraljevske porodice, dok je s Meganine strane na krštenju bila samo njena majka Dorija.\nMegan Markl i princ Hari su strogo vodili računa da krštenje bude privatno, a da se u medije plasiraju slike tek nakon svega, strogo kontrolisane i samo one koje su oni odabrali. Zato je sve iznenadilo što je maleni Arči već imao svoj prvi javni izlazak u naručju ponosne mame Megan.\nMegan se pojavila sa sinom u naručju na dobrotvornoj polo utakmici u kojoj su učestvovali prinčevi Hari i Vilijam, a u tome su odlučile da ih podrže i njihove supruge, vojvotkinja od Saseksa i vojvotkinja od Kembridža, Kejt Midlton.\nKejt je na utakmicu povela svoje troje dece, a Megan je povela sina koji je ukrao svu pažnju u njenim rukama. Bivša američka glumica je sve vreme grlila i ljubila sina, ali njeni kritičari su u tome videli samo još jedan način privlačenja medijske pažnje. Kejt se nikada nije tako rano pojavljivala s decom u javnosti, što je bio povod da krenu spekulacije da Megan sve radi planski i s namerom.\nOvo je inače bio prvi put da su se dve porodice pojavile zajedno u javnosti od Arčijevog rođenja i priča da su braća u svađi, kao i da se Kejt i Megan nikako ne podnose. Ipak, fotografije govore jednu sasvim drugu priču, a da li se radi o glumi ili je sve ovo predstava za javnost, ostaće “kraljevska tajna”.\nPosle nekoliko meseci kraljevska porodica ponovo zajedno u javnosti: Kejt i Megan očarale stilom (foto)\nOdvažna kombinacija boja: Jedno od najelegantnijih izdanja vojvotkinje Megan


75 osnovaca iz Srbije u žiriju Nagrade mlade filmske publike Evrope | Fond B92\n75 osnovaca iz Srbije u žiriju Nagrade mlade filmske publike Evrope\nU nedelju 26. aprila, 75 izabranih osnovaca, uzrasta od 12 do 14 godina, iz 28 mesta i opština u Srbiji zajedno sa svojim vršnjacima iz država širom Evrope biraju dobitnika Nagrade mlade publike Evropske filmske akademije za 2020. godinu!\nMladi žiri u našoj zemlji imaće priliku da u periodu od 23. do 25. aprila na onlajn platformi Festival Scope pogleda tri nominovana filma, da u nedelju 26. aprila sa svojim vršnjacima iz Srbije putem Zoom platforme diskutuje o filmovima i temama koje oni pokreću, a nakon toga i, zajedno sa vršnjacima širom Evrope, donese finalnu odluku ko će ove godine postati laureat Nagrade mlade publike Evropske filmske akademije!\nPanel diskusije, koje će biti organizovane u manjim grupa, moderiraće autorski tandem popularne Marka žvake – Dušan Čavić i Dušan Šaponja. Ovaj dvojac koji na svojstven, kreativan i atraktivan način na svom youtube kanalu predstavlja važne društvene probleme, tradicionalno, već četvrtu godinu za redom, deo je ove filmske manifestacije u Srbiji.\nNakon zbrajanja glasova mladog žirija iz gotovo svih delova Evrope, u nedelju od 16 časova biće upriličena ceremonija proglašenja pobednika i dodele Nagrade mlade publike Evropske filmske akademije koju će voditi mlada belgijska glumica i rediteljka, sedamnaestogodišnja Ivana Noa, a događaj će se uživo prenositi na https://yaa.europeanfilmawards.eu/.\nU trci za ovu prestižnu nagradu nalaze se tri igrana filma - Moj brat juri dinosauruse (r. Stefano Čipani), Moje neverovatno leto sa Tes (r. Stiven Vauterlod) i Roka menja svet (r. Katja Benrat).\nGlobalni organizator Nagrade mlade publike je Evropska filmska akademija (EFA), uz podršku filmskih fondova - Mitteldeutsche Medienförderung (MDM) i Kreativna Evropa MEDIA programa Evropske unije.\nOrganizator događaja u Srbiji je program Slobodna Zona Junior, u saradnji sa festivalom Slobodna Zona, a uz podršku Filmskog centra Srbije.


Radnici "Fijata" blokirali auto-put kod Centra "Sava"\nRadnici kragujevačkog “Fijata“ blokirali su u 13.10 auto-put kod Centra "Sava" u Beogradu u oba smera. RTS saznaje da su radnici "Fijata" odbili predlog premijerke Ane Brnabić da u 16.30 dođu na razgovore u Vladu Srbije.\nDeo radnika kragujevačkog "Fijata" je sa nekolika autobusa stigao na protest u Beograd.\nPredstavnik radnika "Fijata" Zoran Miljković rekao je da su tu jer Vlada nije ispunila svoj deo dogovora.\n"Juče je trebalo da bude pisane garancije, ali to premijerka nije ispunila. Jedina istina je da je Vlada dala Fijatu 48 miliona evra za električni model, za 15 dana otpuštaju 1.600 ljudi, to se ne dešava nigde u Evropi", kaže Miljković.\n"Sa njim ćemo da sednemo, ako on hoće da rešimo za 15 minuta", kazao je Miljković.\nRTS saznaje da su radnici "Fijata" odbili predlog premijerke da u 16.30 dođu na razgovore u Vladu Srbije.\nTiodorović: Novi talas ne treba očekivati pre kasne jeseni 12\nVJT: Date izjave podležu daljoj proveri 14


Novi ugovori za čuvare kontejnera | Novinska agencija Beta\nPOSMATRACI | 07.05.2019 16:35 > 07.05 17:09\nNovi ugovori za čuvare kontejnera\nRadnici koji su angažovani na obezbeđenju komunalne imovine, koje su u Novom Sadu prozvali "čuvarima kontejnera", obavljaće taj posao u glavnom gradu Vojvodine još najmanje godinu dana, nakon što je Javno komunalno preduzeće Čistoća potpisalo, treću godinu zaredom, novi ugovor sa firmama koje se bave bezbednošću.\nNovi Sad je tako ostao prvi grad u Srbiji, a prema navodima medija i mnogo šire od Srbije i regiona, koji ima "čuvare kontejnera".\nUgovor je potpisan sa preduzećem "Ipon bezbednost" iz Novog Sada, koje je nastupilo sa zajedničkom ponudom u koju su bili uključene i firme "G4S Secure Solution" "Ipon security event". Te firme su dostavile ponudu vrednu oko 10 miliona dinara.\nEkološke organizacije tvrde, medjutim, da je "čuvare kontejnera" gotovo nemoguće sresti, pa je tako “Zelena patrola” Vojvođanske zelene inicijative nedavno napravila anketu medju Novosadjanima, a anketirani gradjani su kazali da nikada nisu videli “čuvare kontejnera”.\n"Čuvare kontejnera nikada nisam video na njihovom radnom mestu. Kako drugačije objasniti činjenicu da smeće pored kontejnera stoji po nekoliko dana. Gde su čuvari, zašto ne jave Čistoći da pošalje kamion i da počiste to smeće", rekao je Savatović agenciji Beta.\n"Mislim da su im uniforme crne, ali nisam stajala pored njih, jer nisu u mojoj nadležnosti, pa ne znam. Da, vidjala sam ih po gradu, to su dva čoveka u crnim uniformama", izjavila je ranije za “Zelenu patrolu” Danijela Jankov, portparolka Čistoće.\nDirektor preduzeća “Ipon bezbednost” Dejan Goljevac ranije je apelovao na gradjane da te radnike ne nazivaju “čuvarima kontejnera”, jer je to za njih uvreda, pošto je reč o osobama koji su profesionalci u svom poslu i koji se bave obezbedjivanjem javnih skupova, dogadjaja, imovine, kao i ljudi.\nTekst je realizovan u okviru projekta Medijskog centra Beta u saradnji sa udruženjem Fraktal kao sastavni deo projekta "Udruženja gradjana kao ravnopravni partneri u monitoringu javnih finansija" i sprovodi se u okviru Programa podrške civilnom društvu i medijima 2014-2015. Evropske komisije. Izneti stavovi ne predstavljaju nužno i stavove organizacija koje su podržale projekat.


Avram Grant - Blic Sport\nGrant: Čelsi je šampion Evrope, pravda je zadovoljena\nBivši trener Čelsija Avram Grant rekao je da je pravda zadovoljena, jer su "plavci" u subotu osvojili trofej Lige šampiona.\nGrant: Hvala svima u Srbiji na gostoprimstvu\nOdlazeći trener fudbalera Partizana Avram Grant rekao je da ima dosta simbolike što je Lamin Dijara odlučio utakmicu sa Matalcem i zahvalio se svima što će mu boravak u Srbiji ostati u lepom sećanju.\nGrant: Odlazim iz Partizana zbog privatnih razloga\nTrener fudbalera Partizana Avram Grant potvrdio je danas da će na kraju sezone napustiti klupu šampiona Srbije, ali nije hteo da otkriva privatne razloge zbog kojih je doneo takvu odluku.\nGrant pozvao igrače na oproštajnu večeru\nTrener Partizana Avram Grant polako pakuje svoje kofere i napušta Beograd, a za sredu je zakazao oproštajnu večeru na koju je pozvao igrače crno-belih.\nGrant: Ponovo smo propuštali dobre prilike\nTrener Partizana Avram Grant rekao je da su njegovi fudbaleri ponovo propustili dobre prilike na meču protiv Radničkog u Kragujevcu, ali da je dobro što je njegova ekipa pobedila u 29. kolu Superlige Srbije.\nGrant: Kakav odlazak u Englesku, doveden sam da promenim mentalitet igračima\nTrener fudbalera Partizana Avram Grant rekao je da mu se ne sviđa što ga mediji dovode u vezu sa engleskim klubovima Boltonom i Blekburnom i dodao da ne razmišlja o otkazu, jer je doveden da promeni mentalitet igrača Partizana.\nBurno leto očekuje se u taboru šampiona Srbije u fudbalu, na pomolu je nova promena trenera, a Avrama Granta mogao bi da zameni Vladimir Vermezović, koji je svojevremeno sa Partizanom "prezimio" u Evropi.\nPartizan sprema pojačanja, Grant dovodi četvoricu Izraelaca na probu\nPetostruki uzastopni prvak Srbije, Partizan, dovešće na probu četvoricu fudbalera iz Izraela, saopšteno je iz Humske.


Mališani iz vrtića pjevali i igrali Banjaluci za rođendan - BIGportal.ba\n20 Aprila, 2021 20 Aprila, 2021 01306\nMališani iz vrtića na području grada su povodom nastupajućeg Dana grada, održali su danas prigodnu svečanost u okviru tradicionalne manifestacije “Najmlađi voljenom gradu”.\nNaime, u Muzičkom paviljonu u Parku “Petar Kočić”, djeca iz vrtića “Pinokio”, “Luna”, “Anđelak” i “Nataša” pjevala su i plesala svom gradu povodom rođendana, 22. aprila.\nGradonačelnik Draško Stanivuković, koji je prisustvovao ovoj manifestaciji, kazao je ovo sigurno jedan od najljepših događaja.\n“Svaki Dan grada ima smisla ako postoje najmlađi, ako grad vodi računa o njima i ako kroz ovakve manifestacije mališanima utkamo ljubav prema gradu, da vole svoju Banjaluku, da shvate da je naše da ovdje živimo, ostanemo i gradimo naš grad. Sa druge strane, mi kao rukovodioci grada moramo da učinimo sve da djeca imaju svoje mjesto u vrtićima i najbolje uslove boravka “, naveo je Stanivuković.\nNaglasio je da je u ponedjeljak imao susret sa predstavnicima SUBNOR-a, koji su oslobodili grad u Drugom svjetskom ratu, a da je juče imao susret sa najmlađim stanovnicima, što čini jednu ljepotu i raznolikost Banjaluke.\nVrijedni vaspitači i mališani su po prvi put dobili i simbolične zahvalnice za učešće u obilježavanju Dana grada.\nSa više od 30 manifestacija i važnih projekata biće obilježen ovogodišnji Dan grada, 22. april.


Fifa je zvanično počela da razmatra mogućnost da Svetsko prvenstvo u Kataru ima 48 timova. Osnovna ideja je da se kao organizator pridoda još jedna zemlja Persijskog ...\nZvanična potvrda biće "overena" u junu u Parizu. Više nema dileme - sledeće Svetsko prvenstvo biće kao nijedno do sada. Savet Međunarodne fudbalske federacije (FIFA) prihvatio je u petak, na sednici u Majamiju, predlog da se sa Katarom razgovara o povećanju broj učasnika ...\nVelike promene ozvaničene su u Majamiju. Predsednik FIFA Đani Infantino ne staje! Prvi čovek svetskog fudbala definitivno je uspeo u nameri da potpuno reformiše Svetsko prvenstvo klubova, koje će od 2021. godine biti organizovano na četiri godine .\nMundijal 2022. sa 48 reprezentacija, FIFA ulazi u rat sa evropskim klubovima\nNa zasedanju Saveta FIFA u petak u Majamiju, usvojena je preporuka da se Svetsko prvenstvo 2022. godine organizuje sa 48 reprezentacija. Za proširenje Mundijala sa 32 na 48 timova se već duže vreme zalaže prvi čovek FIFA Đani Infantino, a sada je ta odluka blizu realizacije.\nSvetska kuća fudbala (FIFA) spremila je veoma oštru sankciju za Mančester siti. Kako javlja britanski tabloid "San", "građanima" će biti određena zabrana dovođenja igrača u naredna dva prelazna roka. FIFA razmatra navode o nelegalnom klupskom finansiranju akademije u Gani.\nEngleski klub se tereti zbog kršenja člana 19 FIFA pravila oko transfera maloletnih igrača i preti mu identična kazna koju je iz istog razloga već izrečena Čelsiju. Siti je, takođe, pod istragom Engleske fudbalske asocijacije (FA) i Premijer lige zbog optuzbi u vezi sa ...\nSiti pod istragom Fife, preti zabrana transfera\nŠampion Engleske Mančester Siti suočava se sa kaznom od zabrane transfera u naredna dva prelazna roka od Međunarodne fudbalske federacije, prenose britanski ...\nFIFA se ne šali, rešila je da udari na najbogatije i najmoćnije. Posle Čelsija, kazna sledi i Mančester Sitiju. Ostrvski mediji javljaju da će u narednih nekoliko dana biti ozvaničena odluka istražnih organa FIFA da kazne Siti zabranom registracije novih igrača u naredna dva ...\nFIFA dobila UEFA, Svetsko prvenstvo klubova na 4 godine, velike promene ozvaničene su u Majamiju. Tweet EPA/Cristobal Herrera Prvi čovek svetskog fudbala definitivno je uspeo u nameri da potpuno reformiše Svetsko prvenstvo klubova, koje će od 2021.\nNovi turnir će premijeru imati 2021. godine U Majamiju će u petak biti dobijena dozvola za novo takmičenje pod okriljem FIFA koje će da zameni Kup Konfederacija. Jedan od inicijatora ideje bila je Barselona , tome se usprotivila UEFA , ali FIFA ne želi da propusti priliku da ...\nŠampion Engleske Mančester Siti suočava se sa kaznom od zabrane transfera u naredna dva prelazna roka od Međunarodne fudbalske federacije (FIFA), prenose britanski mediji. Engleski klub se tereti zbog kršenja člana 19 FIFA pravila oko transfera maloletnih igrača i preti mu ...\nFIFA skupila glasove, ovo je novi format SP za klubove!\nSutra u Majamiju će biti izglasan novi format sa nekim izmenama u odnosu na Bogotu i pripremni dokument... Sutra će u Majamiju zvanično biti dato "zeleno svetlo" za novo FIFA takmičenje koje će zameniti Kup Konfederacija.\nMundijal sa 48 ekipa već 2022?\nU studiji izvodljivosti koju je uradila Međunarodna fudbalska federacije (FIFA) zaključeno je da je Svetski kup 2022. godine moguće organizovati sa 48 učesnika, pod uslovom da se, pored Katara, u organizaciju uključi još jedna od susednih zemalja.\nŠampion Engleske Mančester Siti suočava se sa kaznom od zabrane transfera u naredna dva prelazna roka od FIFA, prenose britanski mediji. Tweet EPA Fudbaleri Mančester sitija Engleski klub se tereti zbog kršenja člana 19 FIFA pravila oko transfera maloletnih igrača i preti mu ...\nŠampion Engleske Mančester Siti suočava se sa kaznom od zabrane transfera u naredna dva prelazna roka od FIFA. Engleski klub se tereti zbog kršenja člana 19 FIFA pravila oko transfera maloletnih igrača i preti mu identična kazna koju je iz istog razloga već izrečena Čelsiju.


Proširene evropske sankcije Rusiji koje su usvojene prošle nedelje stupiće na snagu danas, saopšteno je iz Evropskog saveta.\na udaru se nalazi pet ruskih banaka i tri državne naftne kompanije, kojima će odsad biti zabranjen pristup evropskom tržištu novca, stoji u saopštenju Saveta.\nSem toga, sankcije obuhvataju zabranu izvoza oružja u Rusiju, kao i takozvane tehnologije dualne namene, koja se može koristiti i u civilne i u vojne svrhe, kao i zabranu izvoza opreme za istraživanje i eksploataciju nafte, što će otežati Rusiji pristup novootkrivenim nalazištima u arktičkom pojasu.\nEvropski savet, koga čine predstavnici 28 zemalja članica EU je odlučio i da proširi "crnu listu" ruskih funkcionera kojima je zabranjeno da putuju i posluju u EU doda sa nova 24 imena, tako da se ona sad odnosi na ukupno 119 osoba.\nIako se primirje uglavnom poštuje, a Rusija i Ukrajina razgovaraju o mirovnom planu, odlučeno je da sankcije stupe na snagu u petak, nakon što ta odluka bude objavljena u službenoj gazeti EU, kada će biti poznat i spisak pravnih i fizičkih lica na koje se sankcije odnose.\nPredsednik Evropskog saveta Herman Van Rompej je, nakon objavljivanja da će nove sankcije Rusiji stupiti na snagu u peta, saopštio i da bi EU mogla da ukine sankcije Rusiji ukoliko izveštaj koji treba da bude urađen do kraja septembra potvrdi da je sproveden mirovni plan u Ukrajini.\nMeđutim, Ministarstvo spoljnih poslova Rusije saopštilo je da EU, nakon usvajanja novih sankcije Moskvi, donela odluku da bude protiv mirovnog rešenja krize u Ukrajini.\nU međuvremenu je i američki predsednik Barak Obama saopštio da će SAD pooštriti sankcije Rusiji u oblasti odbrane, finansija i energetike zbog "ilegalnih akcija" Moskve u Ukrajini.


Raskrinkani crnogorski policajci\nPrijave zbog falš diploma\nBIJELO POLJE - U MUP-u Crne Gore otkrivena je afera pošto je više desetina policajaca sa severa Crne Gore kupilo srednjoškolske diplome, a ovih dana podnete su i prve krivične prijave. Tako je prekjuče iz kabineta direktora crnogorske policije Veselina Veljovića saopšteno da je "Uprava policije preduzela određene mere identifikovanja službenika koji imaju falsifikovane diplome".\nCrnogorski policajci su falsifikovane diplome, kako saznaje Fonet, nabavljali najčešće u periodu od 1997. do 2000, kada je zbog tadašnjih previranja policijsku uniformu obukao veći broj crnogorskih mladića koji nisu bili stručno osposobljeni za ovu profesiju.\nPrema crnogorskom krivičnom zakoniku, za falsifikovanje isprava predviđena je kazna zatvora do tri godine. Lažne diplome u MUP-u Crne Gore otkrivene su u okviru istrage koju je naložila vrhovni državni tužilac Vesna Medenica, pošto su pre toga otkrivene lažne diplome profesora u Beranama, službenika u opštinskoj upravi u Rožaju i u Podgoričkom korpusu Vojske SCG, kao i u nekim preduzećima.\nTihi štrajk skupštinskih kelnera\nLažna dojava o bombi zbog ljubavnih jada\nU krvi imao 4,24 promila\nKoke bačene na livadu\nBio u penziji 55 godina


Novi poslovni prostor u centru - Beobuild\n“Velike inostrane kompanije izabrale su "Business Garden" kao svoju novu poslovnu adresu pa već početkom jeseni očekujemo popunjenost od 100 odsto. Dobar odziv zakupaca nimalo ne iznenađuje, imajući u vidu sve pogodnosti ovog poslovnog kompleksa koji će, između ostalog, biti i jedan od retkih LEED sertifikovanih u Srbiji. Ne smemo zanemariti ni podzemni parking za zaposlene, kapaciteta od čak 220 mesta, koji na centralnoj gradskoj lokaciji predstavlja retku i značajnu prednost“, istakao je Gili Dekel, Partner investitor.\nInvesticiju su realizovale kompanije „AFI Europe“ i „Shikun & Binui Group“, prisutne na tržištu sa nizom velikih gradskih projekata uključujuci Airport City Belgrade, Central Garden, Voždove kapije, Wellport i kompleks Skyline čija izgradnja je u toku. Ekskluzivni zastupnik za izdavanje novog poslovnog prostora je vodeća konsultantska kuća za nekretnine u Srbiji CBS International, deo Cushman & Wakefield grupe.\nBusiness Garden (foto) - 25. jun 2019.


Šćepanović: Neće biti sentimentalnosti prema Partizanu /Blic TV/\nPartizan dočekuje Budućnost u derbiju sedmog kola ABA lige. Oba tima su neporažena u dosadašnjem delu regionalnog takmičenja, a posebnu draž utakmici u Beogradu daje činjenica da na klupi Podgoričana sedi Vlado Šćepanović, koji je tokom igračke karijere branio i boje crno-belih.\n-U Partizanu sam proveo dve fenomenalne godine, ostao sam u odličnim odnosima sa ljudima iz kluba. Neće ipak biti sentimentalnosti, niti oni prema meni, niti ja prema njima. Partizan je favorit na svom terenu, ali smo došli da pobedimo – istakao je Šćepanović za “Blic TV“.\nDuel u dvorani „Aleksandar Nikolić“ igra se u subotu od 21.00.


Ifet Feraget: Zabrinut sam, ne znam gdje se Davor nalazi\n/ Plus / Društvo / Ifet Feraget: Zabrinut sam, ne znam gdje se Davor nalazi\nradiosarajevo.ba31.12.2018. u 12:17\nDavor Dragičević nije uhapšen sinoć i niko ne zna gdje se nalazi otac ubijenog Davida Dragičevića. Sinoć su u Banjoj Luci nakon protesta grupe “Pravda za Davida” uhapšeni članovi ove grupe, a prema posljednjim informacijama uhapšeno je šest osoba.\nIfet Feraget, advokat Davora Dragičevića dao je izjavu za TV 1, a izrazio je zabrinutost zbog toga što se ne zna gdje se nalazi Davor Dragičević.\n“S obzirom na to da od prekjučer nisam u BiH i imam samo saznanja iz medija, ne mogu davati bilo kakve zvanične informacije. Zabrinut sam jer se sa Davorom nisam čuo od jučer ujutro i ne znam gdje se nalazi. Apelujem na sve da fokus vrate na istragu ubistva Davida Dragičevića i na nadležne da bez odlaganja utvrde odgovornost svih onih koji su svjesno i namjerno blokirali službenu adekvatnu istragu ubistva Davida Dragičevića”, rekao je Feraget.


Sedma sednica POSP-a u sredu i četvrtak u Beogradu - European Western Balkans\nSedma sednica POSP-a u sredu i četvrtak u Beogradu\nAutor Katarina Anđelković 18. 12. 2017. 18. 12. 2017.\nBEOGRAD – Sedma sednica Parlamentarnog odbora za stabilizaciju (POSP) i pridruživanje Evropske unije i Srbije će biti održana 20. i 21. decembra 2017. godine u Narodnoj skupštini Republike Srbije u Beogradu.\nNa sednici će prisustvovati poslanici Narodne skupštine koji su članovi odbora i poslanici Evropskog parlamenta iz svih poslaničkih grupa.\nSednicom će kopredsedavati Edvard Kukan, predsednik delegacije Evropskog parlamenta i slovački poslanik u EP i Vladimir Orlić, na čelu delegacije Narodne skupštine Republike Srbije.\nPoslanici će, tokom dvodnevne sesije, razmeniti mišljenja sa predstavnikom Vlade Srbije i predstavnikom predsedavajućeg Saveta EU, koji je do kraja 2017. godine Estonija. Na sednici će učestvovati i Sem Fabrizi, Ambasador Evropske unije u Srbiji, koji će prisustvovati u ime Evropske komisije.\nGlavna tema sastanka biće, kao i ranijih godina, odnos Srbije i EU i napredak Srbije na njenom evopskom putu.\nNakon dvodevnog sastanka, očekuje se da učesnici usvoje zajedničku Deklaraciju sa preporukama Parlamentarnog odbora za stabilizaciju i pridruživanje Evropske unije i Srbije.\nŠesti sastanak Parlamentarnog odbora za stabilizaciju i pridruživanje EU i Srbije održan je 13. i 14. septembra 2017. godine u Strazburu, u sedištu Evropskog parlamenta.\nTokom sastanka su razmenjena mišljenja, između ostalog, o stanju pregovora o pristupanju i odnosima Evropske unije i Srbije, dijalogu o normalizaciji odnosa Beograda i Prištine, zaštiti osnovnih prava i sloboda, sa posebnim osvrtom na rodnu ravnopravnost i nasilje u porodici, ulozi i funkcionisanju nezavisnih državnih organa, ekonomskom razvoju Srbije, itd.\nDeklaracijom je pozdravljen konstruktivan i dobro pripremljen pristup Srbije pregovorima, značajni koraci Beograda u dijalogu sa Prištinom, napori Srbije u podeli tereta boreći se sa migrantskom krizom, ali se poziva na postepeno usklađivanje spoljne i bezbednosne politike sa EU i dalje napore u reformi pravosuđa, antikorupcijske politike i garantovanje potpune nezavisnosti nezavisnim državnim organima.\nParlamentarni odbor za stabilizaciju i pridruživanje Evropske unije i Srbije nastao je stupanjem na snagu Sporazuma o stabilizaciji i pridruživanju 2013. godine, sa ciljem razmatranja odnosa između Srbije i Evropske unije i svih važnih političkih i ekonomskih pitanja u procesu evropskih integracija Srbije.\nSastoji se od podjednakog broja poslanika Narodne skupštine i Evropskog parlamenta, a sastaje se, po pravilu, najmanje dva puta godišnje, po jednom u Beogradu i Strazburu.\nNa kraju svakog zasedanja, usvaja se Deklaracija sa preporukama koja se upućuje Savetu za stabilizaciju i pridruživanje, kao i institucijama Srbije i Evropske unije.\nEdvard KukanPOSPSem Fabrici\nFajon: Svi sa nestrpljenjem čekaju agendu o proširenju EU


Rusko tržište otvoreno za proizovode iz Srpske - Agrosavjet\nNaslovnicaAgro vijestiRusko tržište otvoreno za proizovode iz Srpske\nRusko tržište otvoreno za proizovode iz Srpske\nPredsjednik Vlade Republike Srpske Radovan Višković, zajedno sa članovima delegacije Republike Srpske, razgovarao je danas u Sankt Peterburgu sa rukovodstvom Privredne komore Sankt Peterburga, koje je predvodio predsjednik Komore Katenev Vladimir Ivanovič.\nNa sastanku je razgovarano o unapređenju saradnje, potencijalima i mogućnostima, te povezivanju privrednika iz Republike Srpske i Sankt Peterburga.\nU Privrednoj komori Sankt Peterburga danas su predstavljeni prehrambeni proizvodi iz Republike Srpske, te je razgovarano o plasiranju i predstavljanju domaćih proizvoda iz prehrambene industrije na ruskom tržištu.\nNa sastanku je iskazana spremnost za saradnju sa preduzećima u Republici Srpskoj iz oblasti turizma, hotelijerstva, proivodnje hrane, mineralnih đubriva, kao i proizvodnje poljoprivrednih mašina, saopšteno je iz Vlade Srpske.\nMinistar poljoprivrede, šumarstva i vodoprivrede Boris Pašalić je istakao da je Republika Srpska opredijeljena za saradnju po pitanju poljoprivrednih mašina i poljoprivredne mehanizacije, kao i da raspolaže sa proizvodnjom zdrave hrane i kvalitetnih vina.\nPašalić je dodao da su količine vina skromne, kada se upoređuju sa nekim opštim parametrima proizvodnje, ali da su vina iz Republike Srpske veoma visokog kvaliteta.\nPrethodni članakStudija potvrdila koliko vas psi zapravo razumiju\nNaredni članakOva varijanta pravljenja AJVARA će vas ostaviti bez riječi